open-index/open-wikipedia-markdown huggingface dataset:
華族

可以係：
*華人：泛指有中華民族血統嘅人。
**漢族：嚴格定義上嘅民族，係中華人民共和國56個民族之一。
*華族 (越南)：亦即越南華人，係越南54個民族之一。
*華族 (日本)：係日本自明治以來到1947年間嘅特權貴族階層，來源於原先嘅公卿、藩主，佢確立嘅制度叫「華族制度」。
六月暴動

**六月暴動**（）又叫**1832年巴黎共和派暴動**（），係1832年6月5號到6月6號法蘭西王國七月王朝巴黎一班擁護共和制嘅民眾引發嘅暴動，最後畀政府成功鎮壓住。

法國作家雨果喺佢嘅作品《孤星淚》入邊仔細描寫咗呢次革命嘅過程，仲高度評價同讚美有份參加呢次革命嘅學生。

類:巴黎
類:騷亂
孝淵

**孝淵**（，，），原名**金孝淵**（，），係韓國女子組合少女時代嘅成員之一，喺2007年8月5號以女子組合少女時代正式出道，擔任主舞同主rapper。孝淵喺韓國仁川廣域市出世。佢因為擅長多種舞蹈，所以被稱為"Dancing Queen"。

## 出面網頁

*  
* 
*  
*  
*  

類:少女時代
太古匯

**太古匯**（，）係中國廣東廣州一棟國際級嘅優質綜合嘅大樓，佢係由兩棟甲級寫字樓組成。佢喺天河區天河路，對面就係萬菱匯。

## 逳手同搞𠶧時間
呢棟大樓喺2008年底開始逳手，2011年9月23號起好。

## 性質
呢間樓有211米高，一共39層樓，成棟大樓嘅建築面積有358,000平方米。呢間大樓係由美國嘅公司嚟負責設計，而香港嘅太古地產（霸咗97%）同廣州日報報業集團（霸咗3%）嚟負責開發。

## 入面有嘅設施
呢間大廈入面有國內外180幾間出名嘅一線名牌精品、國內外名牌時裝、重有家居生活用品同美食餐廳響度，其中入面至少有成70個品牌第一次殺到廣州，重有好多間國際出面嘅品牌都喺呢度開咗間分店。入面有兩棟甲級寫字樓響度，其中廣州嘅東方文華酒店就係喺呢間嘢入面。

## 附近嘅交通
* 地鐵：
*: ：石牌橋站
* BRT：
*:石牌橋站

## 參攷

* Official website

## 註

類:天河區建築物‏‎
漢人 (搞清楚)

可以係：
*漢族
*唐人
*漢朝時嘅人
*中國人
*漢人 (金)：金國對佢治下嘅漢族嘅稱呼，主要係出身於燕雲十六州以及遼國嘅遺民，又嗌「北人」，而金國佔得嘅北宋領土內嘅遺民則嗌做「南人」。
*漢人 (元)：喺元朝嘅四級嘅民族等級制中，排第三級，係指當時北中國嘅漢族、少數民族（比如女真、契丹），主要係原先金朝嘅臣民。
*渡來人：指舊時東亞大陸移民日本嘅氏族，其中有啲嗌做「漢人」。
唐人 (搞清楚)

可以係：
*唐人
**漢族
**中華民族
*中國人
*唐朝時嘅人
*唐人街
*新唐人

## 睇埋
*漢人 (搞清楚)
*華族
萬菱匯

**萬菱匯**（，）係中國廣州一間商業購物廣場，喺2010年起好，係全中國最集中嘅綜合MALL同主題MALL嘅地區。喺天河商圈入面都幾旺下。而呢間嘢就喺天河區嘅天河路入面，對面就係太古匯。間嘢嘅總建築面積有230,000平方米。佢係珠江新城同天河北CBD交界嘅核心，重係廣州其中一間幾炩嘅地標建築。

類:天河區建築物
維多利廣場

**維多利廣場**（，）係中國廣東省廣州市嘅其中一間綜合性嘅高樓大廈，而呢間大廈喺天河區嘅天河路同體育西路交界嘅西北邊，附近冇幾遠就係廣州購書中心。

## 負責方
呢間大廈係由廣州城建開發設計院嚟負責設計；廣州城建開發集團有限公司嚟負責開發；香港越秀投資有限公司嚟負責投資；廣州市第二建築工程有限公司嚟負責起呢棟大廈。

## 逳手同落成時間
呢間大樓喺1994年開始逳手，1996年落成。

## 性質
*佔地面積
*:全體面積：19,600.00㎡
*:建築面積：143,459.60㎡
*樓層
*:1棟主樓、1棟副樓
*:主樓：
*::地上52層樓，地下4層樓。
*:副樓：
*::地上36層樓，地下4層樓。
*高度
*:主樓：222米
*:副樓：116米

## 出面網頁

*CTBUH Skyscraper Database
*CTBUH Skyscraper Database
*Emporis
*SkyscraperPage
*Structurae

類:廣州摩天大廈
類:廣州嘅商場
香港人優先

**香港人優先**（英文：**Hongkongese Priority**）係香港嘅一個喺2013年4月成立，支持香港獨立運動嘅政治組織。
## 史
### 2013年
#### 七一軍營
2013年嘅七一遊行，香港人優先去到解放軍駐港部隊總部，抗議政府打算將中環海濱改做軍用碼頭。當日有十幾名成員喺軍營對面馬路示威，亦有一班親中人仕喺度，雙方都有拗撬同肢體衝突，最後無人俾人拉。
#### 誤會搶槍
成員招顯聰喺旺角西洋菜南街嘅集會中俾差人指搶槍，然後再俾差人抬走，最終以誤會放人。
## 參考
馬蘇

**馬蘇**可以指：
* 佐治馬蘇，美國國務卿
* 尼古拉斯馬蘇，智利網球手
* 馬蘇 (演員)，中國大陸演員
* 澤馬蘇：法國軍人
* ：法國風帆運動員
捷泳

**捷泳**（）係游水嘅一種泳式，喺現代競技游泳入面係速度最快嘅泳姿。雖然「捷泳」本身係指一種特定嘅泳技，但喺游泳比賽入面，捷泳幾乎係「自由式」比賽嘅唯一選擇，因為佢嘅速度快過其他泳式（例如蛙式、蝶式同背泳）。

## 動作特點
捷泳嘅動作分為以下幾部分：

;手部動作
*游水嘅時候，一隻手向前伸直，另一隻手喺水入面畫弧形推動身體向前。雙手交替進行，形成連續不斷嘅推力。
*手掌喺水入面需保持垂直，增加推水面積，從而提升推進力。

;腳部動作
*腳部需要進行上下拍水，動作由髖部帶動，小腿同腳踭微微放鬆，形成節奏感強嘅拍水運動，提供一定嘅穩定性同推進力。

;呼吸
*捷泳嘅呼吸係喺頭部轉向側邊嘅時候進行，通常每隔兩至三次手部劃水就進行一次呼吸，保持身體嘅動作流暢。

;身體姿勢
*身體保持平直，稍微側身配合手部劃水動作，減低水嘅阻力。

File:Freestyle swimming.gif
File:Freestyle swimming2.gif
File:Freestyle swimming3.gif


## 歷史由來
捷泳起源於19世紀末，由澳洲原住民嘅游泳技術改良而嚟。1900年代初，捷泳開始喺國際游泳比賽入面普及，並逐步取代蛙泳成為自由式比賽嘅主要泳姿。

## 自由式同捷泳嘅關係
雖然「自由式」同「捷泳」經常都被人混淆，但其實佢哋有細微分別：
*自由式係指游泳比賽入面，運動員可以自由選擇泳姿完成比賽嘅項目。
*捷泳係指一種特定嘅泳技，由於捷泳係速度最快嘅泳姿，所以幾乎所有自由式比賽嘅運動員都會選擇用捷泳。

## 出面網頁
* 國際游泳聯合會《游泳規則》
蛙式

**蛙式**係游水方式，亦係游水比賽項目之一，模仿青蛙游水嘅泳式，特色係雙手同雙腳需要進行相同動作。

## 蛙式重點
雙手喺頭前面合埋伸直，向兩邊分開劃水至胸前，再回復向前伸為一個完整嘅循環動作；腿部動作係兩腿略為分開，屈膝、勾腳踠，向後蹬直合埋為一個完整嘅循環動作。

## 比賽規則
喺出發同轉身後嘅手部動作開始，蛙式參賽者嘅身體一定要保持背脊向上嘅姿勢，膊頭亦要同水面成水平。雙手一定要喺胸前同喺水面下滑前同劃後，而且除咗喺出發後嘅划水或轉身後嘅划水，手部唔可以超越臀部。亦唔可以有捷泳或蝶式嘅腿部踢水動作。喺轉身同完成賽事嘅時候，一定要雙手同時掂池邊（喺水面上或水面下都可以）。喺任何時間，雙手同雙腳嘅動作一定要對稱。

## 出面網頁
* 國際游泳聯合會《游泳規則》
自由式

**自由式**係游水比賽嘅其中一個項目，規則由國際泳聯總會制定。自由式嚴格嚟講唔係一種游水方式，自由式競賽嘅規則幾乎係冇任何限制。大多數運動員喺自由式比賽都係用捷泳，因為呢種泳式阻力細、速度均勻同游得快。好多人都誤會咗「捷泳」即係「自由式」，自由式嘅意思係參賽者可以用「任何方式」。但係混合泳比賽嘅自由式，一定要用蝶式、背泳或蛙式以外嘅泳式。

## 比賽規則
喺自由式比賽，參賽者可以使用任何泳式進行，但係喺個人四式同四式接力嘅項目，游自由式嗰陣唔可以游背泳、蛙式或蝶式。當轉身或到達終點嘅時候，自由式參賽者可以用身體任何部份掂池邊。

## 出面網頁
* 國際游泳聯合會《游泳規則》
背泳

係游水方式，亦係游水比賽項目之一，背脊要貼住水面望向天噉游，動作特點就好似反轉嘅捷泳。佢嘅優點個鼻一路都喺水上面，方便唞氣，缺點係望唔到前面，好容易蕩失路。

## 背泳重點
兩隻手用前後交叉，由頭前至大腿用劃水嘅力向前，對腳上下交替踢水推進。游水過程中唔可以反轉個身（除咗轉身），兩隻手手一定要前後交叉動作，唔可以踢蛙式腳。

## 比賽規則
背泳比賽開始前，參賽者要面向出發台，並用雙手揸住扶手。起跳訊號發出之後，參賽者要以背脊向下嘅型式完成整個賽程。賽例規定，任何參賽者喺頭、膊頭、手或手臂掂到池邊以作終點掂池或轉身掂池前，一定要保持背泳嘅正確位置，當中包括身體可以作出轉動，但係唔可以大過90度（除咗頭部嘅位置），否則會被取消資格。轉身掂池之後，泳手可以作出任何轉身動作，但係腳離開池邊前，身體要恢復背泳嘅正確位置，唔係嘅話就屬於犯規。

而家背泳比賽主要有三種距離：
* 50米
* 100米
* 200米

## 出面網頁
* 國際游泳聯合會《游泳規則》
僱傭兵

**僱傭兵**泛指為個人利益，而唔係為意識形態、政治信仰或者道德原則而參加武裝衝突嘅人。只要僱傭人出價夠高，僱傭兵可以為任何僱主賣命。

## 定義
根據1977年6月8號議定嘅《1949年8月12號日內瓦四公約關於保護國際性武裝衝突受難者嘅附加議定書》第47條(b)項嘅規定，任何個人或團體要符合澌以下六項定義，先至算係僱傭兵：
# 喺當地或者外地被人特別招募來參加武裝衝突；
# 事實上直接參與作戰行動；
# 參加作戰行動嘅主要目的係獲得私利，而且事實上衝突一方保證畀佢嘅私利，遠超過嗰一方保證畀或者實際畀武裝部隊裡面等級同職責類似嘅戰鬥員嘅物質報償；
# 既唔係任何衝突方嘅國民，又唔係任何衝突方控制區嘅居民；
# 唔係任何衝突方嘅武裝部隊嘅人員；
# 唔係任何非衝突方派來，以武裝部隊人員身份執行公務嘅人員。

《1949年8月12日日內瓦四公約關於保護國際性武裝衝突受難者嘅附加議定書》第47條(a)項同時規定：「僱傭兵無做戰鬥員或者戰俘嘅權利。」

## 各國相關法律
### 奧地利
奧地利法律規定：奧地利公民以僱傭兵身份為另一個國家效命，就會自動喪失奧地利國籍。

### 德國
德國刑法禁止任何外國勢力招募德國公民為另一個國家執行作戰或者類作戰任務。另外，有雙重國籍嘅德國公民，如果為另一個國籍嘅武裝部隊效命，就有可能喪失德國國籍。

### 法國
法國喺2003年修改刑法（L436-1、L436-2、L436-3、L436-4、L436-5），禁止任何法國公民、永久居民或其他合法居民做僱傭兵，但係喺他國部隊執行無償任務就唔犯法。

### 瑞士
瑞士法律禁止瑞士公民加入任何外國軍事組織，唯一嘅例外係梵蒂岡嘅瑞士衛隊。

### 英國
英國嘅《1819年外國徵兵法》同《1870年外國徵兵法》禁止任何英國國民喺英國嘅任何非在戰國家嘅敵對國家嘅武裝部隊裡面服役。
蝶式

**蝶式**係游水方式，亦係游水比賽項目之一，由蛙式發展出來，以海豚腿為基礎，利用腰部力量做出類似海豚尾部嘅打腿動作。

## 蝶式重點
手臂以雙手劃大圈喺頭前至大腿處劃水前進。蝶式基本技術特徵係雙手同時劃水一次、打腿兩次，腰腿作海豚式擺動。雙手一定要同步動作，唔可以有前後或交叉動作，腿部一定要同時一齊打腿，唔可以踢自由式腳或用蛙式腳。

## 比賽規則
蝶式參賽者嘅雙手一定要同時喺水面上前移同喺水面下划水。喺出發同轉身之後，泳手嘅身體一定要保持背脊向上，膊頭成水平，雙腿嘅動作亦要同時進行。規則雖然容許雙腳上下同時擺動，雙腿同雙腳亦唔需要同一水平，但係唔可以用雙腿或雙腳交替打水嘅動作。喺轉身同完成比賽嘅時候，參賽者嘅雙手一定要同時掂池邊（喺水面上或水面下都可以），而且膊頭亦要成水平。出發同轉身之後，參賽者喺浮上水面前，腳部可以一次或多次嘅踢腿，但係雙手只可以一次嘅划水動作。

## 出面網頁
* 國際游泳聯合會《游泳規則》
混合泳

**混合泳**係四種唔同游水方式嘅組合，比賽項目分為個人四式，同四個人接力每個人游一種泳式。喺自由式部分，一定要用蝶式、背泳或蛙式以外嘅泳式。

## 個人四式
個人四式係指一位游泳運動員喺一次比賽裏面用四種唔同嘅泳式游完相同嘅距離，通常係以下嘅順序：
#蝶式
#背泳
#蛙式
#自由式

## 四式接力
四式接力係由四位唔同嘅運動員完成接力，每一位運動員游一種泳式，通常係以下嘅順序：
#背泳
#蛙式
#蝶式
#自由式

## 出面網頁
* 國際游泳聯合會《游泳規則》
鯊魚皮游水衫

（），簡稱**鯊魚皮**（，），又叫**神奇泳衣**（）或**快皮**（，）。佢係一種模仿鯊魚皮嚟整嘅泳衣。佢喺20世紀90年代尾出現，屬高科技泳衣。呢種泳衣由高科技布料剪裁，包嗮成個身、手臂同腳（有啲款式就包住半隻腳或成隻腳，唔包手；有啲款式包住半隻腳同半隻手）。喺1999年——2009年間，佢唔只喺打破游水嘅世界紀錄入面出嗮名，重經歷咗從高科技泳衣行業嘅一家獨大到俾其他公司反超嘅過程。雖然自2010年開始，國際泳協嘅比賽禁咗鯊魚皮，但而家呢種泳衣喺商場都有得賣。

## 響朵

話說鯊魚皮泳衣，最早喺1999年正式俾國際泳協批准，成為比賽時可用嘅科技。而呢件嘢最先喺2000年悉尼奧運會出現。當年游泳比賽，有位叫伊恩科比嘅17歲游泳健將，成日着住件黑色連體緊身泳衣去比賽，攞咗4面金牌同1面銀牌，結果佢件鯊魚皮泳衣俾人點咗相，後來呢種新科技俾好多游泳健將睇中咗。到咗2004年雅典奧運會，有47位游泳健將着鯊魚皮泳衣去比賽。喺2008年北京奧運會，由於鯊魚皮猛咁出現，仲打破咗105次世界紀錄，尤其當時嘅米高菲比斯，一嘢攞咗8面金牌。就係噉，鯊魚皮就出嗮名。不過到咗2009年7月30號，國際泳聯宣佈從2010年開始，禁止比賽用高科技泳衣喇。

## 版本
鯊魚皮至今出咗4代產品。

### 第1代鯊魚皮
第1代鯊魚皮喺2000年出現，佢用咗纖維嚟模仿鯊魚皮膚結構，降低水嘅阻力後，泳速提高咗3%～7.5%。鯊魚皮泳衣喺悉尼奧運會出嗮名，有83%嘅參賽選手著住佢參賽。

### 第2代鯊魚皮
第2代鯊魚皮喺2004年出現，以第1代做基礎，喺面料上加啲細細粒嘅竉仔，降低30%阻力，泳速比起第1代提升咗7.5%。

### 第3代鯊魚皮
第3代鯊魚皮喺2007年出現，用咗防氧彈性紗同特細尼龍紗嚟整。彈性方面，同以前嘅同類產品高咗15%，可降低肌肉振動同能量損耗。

### 第4代鯊魚皮
第4代鯊魚皮喺2008年出現，用咗超輕、低阻力、防水同快乾嘅LZR Pulse面料嚟整，重係全球第一套以高科技熔接嚟整嘅無皺比賽泳衣。

## 超聲縫合技術

最新款嘅鯊魚皮泳衣，用咗最先進嘅「超聲縫合技術」製造。工作原理係以高頻率振盪，再以燒焊嚟將聲波傳去要整嘅熔接面，一陣間就將啲物理分子產生摩擦去到塑膠熔點，跟住固體材料好快溶嗮就搞定。

## 註

## 睇埋
* 游水衫
* 連體游水衫

## 連出去
* 鲨鱼皮泳衣
* “​鲨​鱼​皮​”​泳​衣​初​探
單車泵

**單車泵**，又叫**氣泵**，係種泵氣嘅泵，可以幫單車嘅呔入氣，亦可以幫波入氣。
冷帽

**冷帽**即係用冷線織嘅帽，可以幫個頭保暖，好適合天氣凍時戴住。

呢種帽過往都係用羊毛紡出來嘅毛線來編織，現今普遍轉用合成纖維紡織嘅毛冷來製作。18世紀時，海員、漁夫、獵人或者其他主要喺戶外工作嘅工種嘅從業員經常戴呢種帽，直至今時今日都係。喺北美洲、歐洲及亞洲各洲北部嘅寒冷地區好常見。
廣州市第4中學

**廣州市第4中學**係中國廣東廣州嘅中學，1917年創辦，有兩個校區。亦係中華人民共和國成立後嘅第一批公立中學。

## 校服色

;短袖
*衫：相間。領帶邊，有領冇紐扣；正面有個嘅雀仔樣，左右對稱。
*褲：純，喺右邊褲腳有嘅「4」字撈稿響度。
;長袖
*衫：相間。領純，袖口帶兩條線；袖近上關節位同正返面都有嘅雀仔樣，左右對稱。
*褲：純
;風褸
相間。領純，袖近上關節位同正返面都有嘅雀仔樣，左右對稱。

## 校區
分別喺荔灣區嘅西華路嘅聚賢坊同埋新世界花園入面。呢間喺學校成立之前，
*初中部：
*:達德校區：康王中路113號（舊時帶河路口）
*:新世界校區：芳村芳興路36號
*高中部：
*:康王北路嘅東邊，蘆荻街嘅北邊，太保直街同蟠虬街嘅南邊，居心里嘅西南邊之間嘅位。

## 史
*1917年：廣州市第四中學喺之前嘅西禪寺地區度起咗間廣州模範學堂。
*1933年：香港實業家袁苞先生辦咗間廣州市立第五十一小學。
*1945年：日本仔投咗降之後，國民政府喺呢度起咗間廣州市立師範學校。
*1950年：廣州市教育部將嗰陣嘅聚賢中學、導正中學、珠海中學、堅如中學四間學校合埋一齊，嗌咗「廣州市第四中學」嘅名。
*1995年8月：學校升級到廣州市一級學校
*2002年1月：學校升級到廣東省一級學校
*2009年7月：同廣州市第卅二中學、廣州市達德中學合併。
*2009年12月：學校俾人定咗係廣東省國家級示範性普通高中。
勝利日 (5月9號)

**勝利日**，係納粹德國喺1945年5月8號對蘇聯正式簽訂投降書，宣布喺第二次世界大戰（響蘇聯叫做偉大衛國戰爭）無條件投降嘅紀念日。 投降書生效嗰日，歐洲中部時間係5月8號，而莫斯科時間係5月9號，因此美國同西歐國家將勝利日定於每年嘅5月8號，俄羅斯同東歐國家就定於每年嘅5月9號。

每年嘅呢日，歐洲各地，尤其是喺二戰中勝利或者曾經受納粹德國佔領同襲擊嘅國家，都會以不同嘅方式紀念第二次世界大戰歐洲戰場嘅結束。

## 慶祝活動

1945年6月24號，莫斯科舉行咗勝利大遊行；隨後嘅蘇聯時期，成個蘇聯同東歐各國都會舉行勝利日嘅慶祝活動，1963年烏克蘭蘇維埃社會主義共和國同1965年俄羅斯蘇維埃聯邦社會主義共和國更加宣布嗰日係公眾假期。喺蘇聯嘅電影、文學、教科書、藝術同大眾傳媒中，衛國戰爭同投降儀式係一個非常重要嘅題材，慶祝儀式逐漸發展，有會議、講座、酒會、煙花表演等等。

俄羅斯總統普京上台之後，佢為咗凝聚民族自豪感，積極推動發展勝利日同紀念活動。2005年勝利日60周年嘅紀念活動係蘇聯解體之後俄羅斯舉行最盛大嘅慶典。

## 慶祝嘅國家

* 亞美尼亞：自1946年起定5月9號做勝利紀念日。
* 阿塞拜疆：自1946年起定5月9號做勝利紀念日。
* 白俄羅斯：自1946年起定5月9號做勝利紀念日，而且係公眾假期。
* 波蘭：自1946年起定5月9號做勝利紀念日。
* 波斯尼亞：自1946年起定5月9號做勝利紀念日，而且係公眾假期。
* 格魯吉亞：自1946年起定5月9號做勝利紀念日。
* 德國：官方無認定5月9號做勝利日，但係喺前東德地區一直有慶祝活動。
* 以色列：自2000年起定5月9號做勝利紀念日，但係之前一直有慶祝活動。
* 哈薩克：自1946年起定5月9號做勝利紀念日，而且係公眾假期。
* 吉爾吉斯：自1946年起定5月9號做勝利紀念日。
* 摩爾多瓦：自1951年起定5月9號做勝利紀念日。
* 黑山：定5月9號做反法西斯勝利紀念日，而且係公眾假期。
* 俄羅斯：自1946年起定5月9號做勝利紀念日，而且係公眾假期。如果嗰日係周末，隨後嘅星期一都放假。
* 塞爾維亞：自1946年起定5月9號做勝利紀念日。
* 塔吉克：自1946年起定5月9號做勝利紀念日。
* 土庫曼：自1946年起定5月9號做勝利紀念日。
* 烏克蘭：自1946年起定5月9號做勝利紀念日，而且係公眾假期。同俄羅斯一樣，嗰日係周末，隨後嘅星期一都放假。不過，喺2014年Euromaidan運動同其後嘅克里米亞危機後，烏克蘭跟隨西歐國家喺5月嘅8至9號慶祝勝利日 。
* 英國：每年5月9號喺帝國戰爭博物館貝爾法斯特號館慶祝勝利日。
* 烏茲別克：1946年至1988年間定5月9日做勝利紀念日。

## 參考
床褥

**床褥**係床上用品，放喺床上面，比較軟淋淋，令人睏得舒服些少，通常會用床單冚住。
床冚

**床冚**係床上用品，冚住被同床單，普通人屋企未必會用，但酒店就好多都有。
冷線

**冷線**又叫**毛冷**，係將羊毛纖維加工成線後圈成一大嚿，可以用嚟織冷衫、冷帽。
門鐘

**門鐘**係門口出面發聲裝置，當有人客到就可以通知主人家開門。舊時門鐘真係個掛門口邊嘅鐘，而家多數都用電行，叫**電門鐘**。
游水氼鏡

**游水氼鏡**（）、**游水眼鏡**（）或者**泳鏡**（），係游水用嘅防水眼罩。佢喺用緊嗰陣笈住對眼，可以喺水度睇清啲嘢，仲可以唔畀啲水入眼，所以就變咗而家好多鍾意游水嘅人成日用到嘅嘢。

## 歷史
### 最早嘅游水氼鏡
最早嘅游水氼鏡喺14世紀已經出現，嗰時嘅波斯採珠佬，係戴住對比較炩嘅龜甲片落去水度。而波利尼西亞嘅剝光豬潛水佬，就係用咗竹或木嚟整嘅氼鏡。而呢啲氼鏡都仲未用過透鏡嘅。嗰陣時就係最早嘅游水氼鏡喇。而就係俾人話係第一位用咗游水氼鏡嚟游水嘅人，因為佢係第二位橫渡英倫海峽嘅游水佬。雖然嗰時，佢帶咗游水氼鏡嚟橫渡緊英倫海峽，但佢冇用到游水氼鏡嚟防水，因為佢係用咗蛙式嚟游嗮全程，而佢用游水氼鏡係用嚟唔畀啲鹹水泡或海浪嚟整盲對眼。

### 現代游水氼鏡
而現代嘅游水氼鏡，就係喺20世紀70年代由瑞士嘅望斯氽（Malmsten）公司整嘅。呢種氼鏡一出咗嚟，改變嗮點樣整游水氼鏡嘅方式。而望斯氽公司就解釋話：「呢啲游水氼鏡可能係模仿咗大部分嘅游水氼鏡嚟整嘅。」就係噉，現代嘅游水氼鏡就開始發展喇。而家市面上賣嘅游水氼鏡就係20世紀70年代出版嘅版本。

## 介紹
### 構造
果陣嘅游水氼鏡，就係用咗防衝擊嘅聚碳酸酯（有機玻璃），而頭帶、鼻橋同鏡框都係用咗又純又精細嘅矽酮材料（砂膠）嚟整嘅，呢啲嘢對人體都係冇害，手感都好軟下，戴嗰陣重有舒適感添。塊鏡片重有丙酸纖維素響度，佢係同防霧嘅料喺埋一齊，搞出咗浸漬鏡片出嚟，超防霧，而卻重捹甩咗之前傳統嘅防霧加工工藝。

### 性能
呢啲游水氼鏡既可以方便用嚟游水之外，唔理你有冇近視、遠視、散光嗰啲視力唔係幾好嘅人，仲可以買啲有度數嘅鏡片。

## 品種
而家市場度賣嘅游水氼鏡，主要係有比賽氼鏡同休閒氼鏡呢兩種。而其他品種嘅游水氼鏡，就有近視氼鏡、遠視氼鏡同散光氼鏡呢啲。

## 同[[氼水氼鏡]]嘅區分
游水氼鏡唔係潛水氼鏡，兩個唔可以撈埋嚟用。因為呢兩種氼鏡嘅原理同結構、仲有使用範圍同方法都唔一樣嘅。以下呢個表係分開咗游水氼鏡同氼水氼鏡嘅表：

## 參攷
* 从专利申请看泳镜的发展进步 中國知網（想睇入面嘅完整檔，必須要喺鏈接入面開咗個戶口，重要畀咗錢先至可以睇得。）
* 泳镜 百度百科
* 泳镜 互動百科
* 游泳镜和潜水镜的区别 美睛網

## 註
莊‧涵夫利

**莊‧彼得士‧涵夫利**（，）係加拿大法學家同人權運動家，《世界人權宣言》嘅第一起草人。

1946年，聯合國助理秘書長昂希‧洛芝耶（Henri Laugier）邀請涵夫利加入聯合國秘書處，負責起草《世界人權宣言》。涵夫利嘅草稿為《世界人權宣言》嘅最終版本打定徂基礎。1948年12月10號，聯合國大會以48票贊成、0票反對、8票棄權通過徂宣言。

1974年，莊‧涵夫利由於對人權事業嘅貢獻而獲頒加拿大勳章。

## 參考


## 出面網頁
德國孖人牌

**德國孖人牌**（**J. A. Henckels**）係間喺德國索林根嘅刀生產商，家陣做埋鉸剪、煲、鑊以及美容修甲產品。商標正式喺1731年喺德國索林根刀具同業會（The Solingen Cutler’s Guild Scroll of Trademarks）註冊。係世上最耐嘅一批生產商。

## 攷
禁止藥物濫用和非法販運國際日

每年嘅6月26號就係**禁止藥物濫用同唔合法販賣運輸日**（，），簡稱**國際禁毒日**（），第個名係**國際反毒品日**（），而國際禁毒日係要求成個地球要關注啲毒品嘅問題，重號召全球人民一齊解決毒品嘅問題同抵制毒品嘅危害。

## 國際禁毒日係點嚟㗎？
喺20世紀80年代開始，由於成個地球入面，成日都出現吸毒嘅問題，尤其係走私毒品方面，幾乎冇王管咁滯。由於毒品會直接危害人民嘅身體同心理健康，嚴重噉影響嗮成個經濟嘅發展同社會快進步。就係噉，由於冇王管嘅毒品問題，已經變咗全球性嘅災難，幾乎喺全球邊個國家入面，冇國家係可以捹甩啲毒品嘅。喺販賣毒品同吸毒搞出嘅偷嘢、打劫、呃錢、賣淫同各種惡性暴力犯罪，已經好嚴重噉危害咗好多國家同地區嘅治安。有啲地區甚至連販賣毒品、恐怖主義同黑社會喺埋一齊，已經變成危害國家安全嘅因素。就係噉，喺1987年6月12號——26號，聯合國喺瑞士維也納度開咗個會，而呢個會有138個國家嘅3000幾位代表嚟參加咗，同濫用麻醉品、非法販賣運輸嘅問題部長級會議。而個會度講咗「珍愛生命，遠離毒品」嘅口號。結果大會嘅代表都讚成咗，從1988年開始，每年嘅6月26號就係「國際禁毒日」。1987年12月，第42屆聯合國大會嘅決議通過做，每年嘅6月26號係「禁止藥物濫用和非法販運國際日」（啫係而家講嘅「國際禁毒日」）。

## 背景
喺成個地球入面，毒品喺睇得好重下。有數據統計話，全球差唔多有2,000,000,000人喺度用緊毒品，而吸毒嘅人分佈嗮喺全球200幾個國家同地區。由於吸毒嘅人越嚟越後生，喺16——64歲啲人入面，有差唔多5%嘅人，一年至少唔合法噉食過一次毒品。而且全球每年嘅毒品交易額去到800000000000——1000000000000美金，每年就有200000人因為食咗毒品就死咗，重有成千萬個人因為食咗毒品，就搞到連勞動能力都冇埋。

雖然話國際社會已經有效噉喺打擊毒品走私同唔畀毒品散嗮出去嘅行為，但毒品問題重係而家全球嘅第一公害。所以聯合國毒品同犯罪問題辦公室話，一定要喺根本入面解決啲毒品嘅問題。每個國家應該要繼續加強國際合作、開展技術援助，重採取有效措施喺源頭度嚟唔畀啲毒品散播出去。喺2009年6月發佈嘅《2009年度世界毒品形勢報告》話，雖然話喺全球嘅市場入面，可卡因同大麻等毒品已經好穩定，甚至重有減少嘅跡象，但喺發展中國家，生產同用捹頭丸、冰毒等合成毒品重越嚟越多。而且重搞出咗好多嘅新型毒品，重越嚟越多添，所以話而家，世界毒品同毒品犯罪形勢都睇得好重下。

## 口號
從1992年開始，每年嘅國際禁毒日都有個口號響度嚟畀國際社會關注同一齊嚟禁毒效果。以下呢個表係每年嘅國際禁毒日所列出嘅口號：

## 參攷
* 禁止药物滥用和非法贩运国际日
* 國際禁毒日來源和主題 - 香港Faceteen禁毒行動
* 背景资料：国际禁毒日
* 国际禁毒日
* UN homepage for International Day against Drug Abuse and Illicit Trafficking
* Campanha Internacional de Prevenção às Drogas –2007
* UNODC Escritório das Nações Unidas contra Drogas e Crime
* Резолюция 42/112
* Vigésimo período extraordinario de sesiones de la Asamblea General: Problema mundial de las drogas en inglés (8 al 10 de junio de 1998)
* Comisión de Estupefacientes en inglés  
* Junta Internacional de Fiscalización de Estupefacientes 
* Juventud y las Naciones Unidas: Uso indebido de drogas en inglés  
* Las Naciones Unidas contra la Droga y el Delito
* วันต่อต้านยาเสพติดโลก
* Міжнародний день боротьби зі зловживанням наркотиками й їхнім незаконним обіготом на calend.ru (рос.)
* 26 червня — Міжнародний день боротьби проти зловживання наркотиками, а також Міжнародний день у підтримку жертв катувань
* ZWALCZANIE NADUŻYWANIA ŚRODKÓW ODURZAJĄCYCH I LEKÓW (26 czerwca) na stronie UNIC Warsaw
* Dzień Zapobiegania Narkomanii na stronie rp.pl
* Webseite der UNODC zum Weltdrogentag

## 註
勝利日

一年入面有好多日俾唔同地方定做**勝利日**，可以係：
*勝利日 (3月15號)
*勝利日 (3月27號)
*勝利日 (4月27號)
*勝利日 (4月30號)
*勝利日 (5月7號)
*勝利日 (5月8號)
*勝利日 (5月9號)
*勝利日 (5月18號)
*勝利日 (6月23號)
*勝利日 (7月26號)
*勝利日 (7月27號)
*勝利日 (8月1號)
*勝利日 (8月5號)
*勝利日 (8月9號)
*勝利日 (8月30號)
*勝利日 (9月2號)
*勝利日 (9月7號)
*勝利日 (9月8號)
*勝利日 (11月4號)
*勝利日 (11月7號)
*勝利日 (12月2號)
*勝利日 (12月16號)
*勝利日 (12月23號)
*勝利日 (12月25號)
三角游水褲

係條凈扱住肚腩下面同大肶之間嘅位嘅褲。喺男女嘅生理之間，呢種褲係有唔同嘅設計。佢好似條三角形嘅底褲噉，而腰邊嘅長就分開咗1.5英寸同3英寸嘅版本。呢種褲喺游水嗰陣比較貼身同舒適，重會突出着泳褲嘅人嘅體型出嚟。

## 發展史
呢種泳褲喺1978年出現。嗰時蘇格蘭泳手——為咗展示佢個身從第個人睇，冇乜胸毛噉，加上喺1976年奧運攞咗男子200m蝶泳冠軍嘅葳蕤成就，喺1978年嗌咗設計師設計出種同嗰時四角游水褲相比，更加少布料嘅游水褲出嚟。後嚟呢種游水褲喺1980年奧運開幕之後先至得到推廣。隨後好多屆游水大賽同跳水比賽都用到呢種裝備。

後嚟呢種游水褲發展到有低腰三角品種。

## 使用同普及
喺邊種水上活動入面，成日都着到三角泳褲嘅，例如游水、衝浪、跳水等。呢種游水褲喺成個地球都幾流行下。喺歐美地區入面，成日都見到有游水泳客着住條三角泳褲入去水上樂園嗰度。呢種泳褲係啱水上活動同日光浴，而且乾得好快，重可以着喺條長褲或短褲入面。

## 三角游水褲嘅品種
由於生產廠商出咗好多隻唔同嘅顏色同圖案、材質同用途嘅三角游水褲，所以出咗用嚟游水同埋玩水之外，以下呢啲就係喺運動競賽入面，成日出現嘅三角游水褲：

### 競賽型
而家成日見到嘅競賽型三角游水褲都係腰邊有1.5英寸——3英寸長嘅版本。佢嘅主要功能係降低運動員喺水入面嘅阻力嚟提高自己嘅游水速度。而呢種游水褲係黐埋個身，盡量降低磨擦同降低凈低嘅水份。以前啲游水褲係用尼龍嚟整嘅，雖然話尼龍係有好少阻力響度，但如估長時間放喺氯氣入面就好快爛。所以好多游水褲都係揀咗氨綸嚟整嘅。而用咗里卡同複合高科技嘅游水衫材料嚟整嘅三角泳褲都係好多人成日揀佢嘅。

### 水球專用
水球運動員成日都係着上面嘅競賽型嗰種，但係同競賽型唔同嘅係，呢種游水褲係又密又厚又嚴又滑嘅材料嚟整嘅游水褲。佢可以盡量減少咗運動員喺水底度嚟捉同扯住條游水褲嚟搞犯規動作。

### [[三項鐵人]]專用
三項鐵人版嘅游水褲係專門設計喺三項鐵人嘅比賽入面，呢種游水褲可以同事搞到三種唔同嘅運動。

### 男版比堅尼
男版比堅尼嘅三角游水褲係個腰嘅長度方面，重窄過上面冚唪唥嘅三角游水褲，佢重更加可以突出個身，佢重係健美比賽嘅標準服裝。不過呢種游水褲凈係喺男仔嘅健美比賽度先至可以見到佢。

## 顏色
一般嘅三角游水褲都係用咗深蓝、深紫同黑色等呢啲暗嘅色調嚟整。重有光嘅黃色、綠色、紅色等呢啲顏色比較靚嘅游水褲。雖然市場度有白色嘅游水褲，但佢嘅質量好差，一落咗水之後，條褲嘅透明度降低到凈係得返50%到。

## 相

File:Triangle Swim Briefs.jpg
File:2 boys wearing swim briefs.jpg
File:A boy wearing swim brief 1.jpg

## 睇埋
 
* 泳裝
* 四角游水褲
* 比堅尼
* T字游水褲
* 校園游水裝

## 攷

## 連出去
*Official Speedo brand website.
*Swimwear for men
*''OzWords'' October 2003 A humorous take on swim briefs in Australia
*2010 Article about swim briefs making a come-back

類:游水褲
趙國君主一覽

趙係一個中原古國，戰國七雄之一，由趙籍建立，同韓、魏瓜分晉國土地。而呢個表就列出嗮**[[戰國]]時期趙國嘅所有君主**，總共十一個。

## 初年同盛世
趙烈侯趙籍建國之初，國力唔係咁勁，因此趙烈侯致力強化趙國。烈侯死後，國人擁立烈侯個細佬做君主，即趙武侯。武侯吸取祖先趙桓子自立而俾人殺嘅教訓，唔正式登基，搞到趙人寫《世本》嗰陣唔可以講武侯登基，而魏人嘅《竹書紀年》甚至叫武侯在位嗰十三年做「趙烈侯十年」至「二十二年」。到咗趙成侯時期，趙國戰敗，簽不平等條約。之後趙雍稱王，即趙武靈王。佢推行胡服射騎，又令趙國盛世。之後奸臣發動沙丘之變，最後武靈王禪讓王位畀二仔趙何，即趙惠文王，令趙國好強盛。

## 末期

## 參攷

類:戰國人
類:周諸侯王
韓哀侯

**韓哀侯**，姓韓，名已失傳，係韓國君主，在位三年。即位第二年滅鄭，遷都新鄭。最後俾嚴遂誤殺。

類:戰國人
類:周諸侯王
滿洲國臨時政府

**滿洲國臨時政府**，係2004年喺香港（有人話係紐約）建立嘅一個網絡國家，佢自稱係滿洲國（大日本帝國佔領中國東北之後建立嘅附庸國）嘅流亡政府，要從中華人民共和國之中分離出佢聲稱嘅領土嚟復國，以復興滿族為主體嘅國家為目標，但有好多記者同網民對滿洲國臨時政府嘅真實性同目的提出質疑。佢聲稱嘅領土範圍包括東北三省、內蒙古東部、河北北部同家陣屬於俄羅斯嘅外東北，「人口」有3600萬人，官方語言係滿文同唐文。

至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。

## 史
滿洲國臨時政府嘅網站奉溥儀為皇帝，唔單止有元首、首相，重聲稱佢嘅政府包括皇族同內閣，又用舊時嘅滿洲國國歌同滿洲國國旗，重有年號「宣統」。佢聲稱響巴西、意大利、日本、美國等地都設有海外支部。

自稱係滿州國臨時政府總理大臣嘅舊滿洲國遺睿鈕牯錄·愍鎊指出，臨時政府確實存在，喺2004年成立嗰時採取民主共和體制，2006年底改為君主立憲制，有五名閣員。滿洲國臨時政府係國際君主主義者會議嘅成員，亦都試圖加入非聯合國會員國家同民族組織。

2008年，滿洲國臨時政府舉辦咗一場選舉，以選出新嘅皇帝，由據稱係香港大學歷史系學生嘅愛新覺羅·孝傑當選，但係佢同愛新覺羅家族嘅關係受到質疑，因為佢嘅行輩「孝」字同族譜不合。隨後，愛新覺羅·孝傑同臨時政府失去聯繫。2010年4月，臨時政府又主辦咗一次選舉，由愛新覺羅·崇基當選皇帝。2011年5月，現任皇帝李志栓即位，同時Jason Adam Tonis獲選為首相。至2015年8月，愛新覺羅獨立即皇帝位，任命鈕牯錄少幫為首相至2019年2月。

至2019年3月，滿洲國臨時政府同喺美國為本部嘅「滿洲國亡命政府」合併為「滿洲國政府」。總統由溥儀皇帝宗室溥君擔任。

## 經濟
滿洲國臨時政府嘅中央銀行聲稱繼承咗滿洲中央銀行，貨幣滿洲國圓同美元有0.8嘅固定匯率，可以透過郵遞兌換。

2007年，滿洲國臨時政府聲稱可以用3美元買一張身分證，8美元買一本佢發行嘅護照，透過PayPal畀錢。佢嘅網站重有賣滿洲國郵票，但係記者詢問嗰時，發言人表示郵票已經賣嗮。呢尐經濟活動導致香港證券及期貨事務監察委員會、希臘資本市場監察委員會（Hellenic Capital Market Commission）同西班牙證券市場委員會（Comisión Nacional del Mercado de Valores）喺2008年2月發佈警告，強調滿洲國臨時政府唔係一個可以發售投資工具嘅法人。

滿洲國臨時政府為咗籌措重建滿洲國嘅資金，開放納捐制度，捐美金五百就可以獲賜「公爵」嘅勳銜，捐美金一千以上可以做八旗旗領，名額只有五名，網站又販售前清黃龍旗、滿洲煙仔、溥儀畫像等等。

## 外界反應
指出，呢個係網絡世代虛擬實境嘅表現。懷疑成個網站係一場用來呃錢嘅騙局。

研究網絡中國民族主義嘅香港教育學院副教授沈旭暉對呢個組織表示懷疑，佢指出呢個組織聲稱要代表滿族人復興滿洲國，但係歷史上真正對滿洲國產生身分認同嘅人主要唔係唐人同滿人，而係日本人；佢又話成個網站可能根本只係惡搞。不過，有部份媒體認為當年嘅八旗子弟的確有尐人等緊復辟，所以成立滿洲國臨時政府。

滿洲國臨時政府曾經喺2009年中華民國選舉期間引起媒體關注，因為佢有可能係時任國民黨秘書長嘅滿族人金溥聰嘅遠親，甚至有媒體講笑噉話金溥聰係滿洲國臨時政府嘅特務。滿洲國臨時政府嘅政治立場（例如支持達賴喇嘛同藏獨，以及聲稱要擾亂2008年北京奧運）激嬲咗一尐中國網民。中國大陸曾經有網絡傳言，聲稱滿洲國臨時政府嘅首相係日本間諜川島芳子嘅外甥川島志明，佢身兼台灣陳水扁政府嘅特務，響巴布亞新畿內亞煽動排華；學者沈旭暉認為呢個傳言子虛烏有，因為佢嘅網站聲稱嘅首相唔係川島志明。

## 參考

## 連出去
*官方網站
*意大利支部網站
*巴西支部網站
*國際君主主義者會議
新九龍廣場

**新九龍廣場**（）係香港油尖旺區一中型商場，位於大角咀道38號，樓高2層，有82,500平方呎，發展商係新鴻基地產，1989年落成。喺奧海城未起好之前，新九龍廣場係大角咀最大型嘅商場。

雖然新九龍廣場個名包含「新九龍」三字，但係佢所處位置並唔屬於新九龍嘅範圍之內。

## 鄰近
* 奧運站
* 海桃灣
* 柏景灣
* 帝柏海灣
* 維港灣
* 君匯港
* 滙豐中心
* 中銀中心
* 奧海城

## 睇埋
* 香港商場一覽
氼鏡

**氼鏡**可以係：

* 游水氼鏡：用嚟游水用嘅氼鏡，喺游水池或海灘度成日用嘅。
* 潛水氼鏡：用嚟潛水用嘅氼鏡，潛落海底度成日用到嘅。
中華基督教會銘基書院

**中華基督教會銘基書院**（）係香港九龍大角咀一間英文男女子中學，1967年由中華基督教會創辦。

## 校歌
中華基督教會銘基書院嘅校歌用咗奧地利古典音樂家海頓喺1797年所作嘅音調，同史上嘅奧匈帝國、納粹德國同埋家下嘅德意志聯邦共和國嘅國歌一樣。

## 校訓
中華基督教會銘基書院嘅中文校訓係「施比受更有福」，英文就係，係上任校長許俊炎先生定嘅。

## 歷任校長

## 先生
* 林超英：香港天文台前台長，喺銘基書院教過一年物理、附加數學同埋應用數學

## 舊生
* 黃至生：2012年香港十大傑出青年得主
* 何海凌：now新聞台記者
* 譚偉豪：第四屆香港立法會功能界別（資訊科技界）議員、快譯通創辦人／電子詞典發明人
* 白雙全：藝術家
* 洪家耀：香港唯一華人鯨豚專家
* 關艷蓮：香港大學教育學院副教授
* 譚劍虹：真光女書院前校長
* 郭燕薇：中華基督教會基新中學前校長
* 陳章明：嶺南大學社會學及老年學講座教授/安老事務委員會主席
* 任竹嬌：路德會沙崙學校校長
* 梁建鋒：星島日報美西版總編輯
* 周立文：中華電力有限公司市場部總監

## 參考

## 出面網頁
* 

類:中華基督教會中學
廣州都城隍廟

，又叫或，係明清時期，嶺南地區最大、最勁嘅城隍廟。喺中國廣東省廣州市越秀區中山四路同文德路嘅交界。清朝羊城八景入面講嘅「**孤兀禺山**」就喺佢附近。

## 史

城隍廟喺明朝洪武三年（1370年）起，不過而家棟廟喺清朝時重新起過嘅。根據清朝香山（而家係中山市）人黃芝寫嘅《粵小記》話：「喺大清雍正年間，整俗使焦祈就要求朝廷將廣州府城隍升級變成睺嗮成個廣東省嘅都城隍。」後嚟喺1920年，棟廟俾人拆咗，就起咗條280米長嘅街，而嗰陣時拆凈棟大殿同拜亭響度。

### 搞國貨展
1931年九一八事變後，廣州市政府會同市社會局、市財政局、市公安局、省建設廳同廣州市商會等，一齊搞咗個廣州市提倡國貨運動委員會，諗著改咗個城隍廟做國貨展覽館以激發市民愛國情緒。時社會局長簡又文，仲請埋由上海度告假返粤嘅文藝界人士陸丹林，來局度幫手搞工程嘅清拆，主要針對廟度啲商舖攤位，十之七八都係睇相拆字等江湖生意，有唔少都幾代人做咗一百幾十年。而清拆政府補償每戶就得個40到80蚊。呢年秋季清拆限期日到咗，市公安局就出動成班武裝警士，協同啲鬥木佬，社會局都派埋陸丹林等一同到現場清拆。等清走曬商販相士等後，啲工友遲遲唔敢㤢神像驚有報應，於是乎陸丹林就拎把斧頭就咁斬斷城隍個手，工友睇到就吐啖口水講句「大吉利是」，先跟著開始拆神像同其他工程。等到咗1932年9月，國貨展覽館終於搞掂，11月就舉行咗開幕禮，場入邊除咗擺國貨畀人睇，仲有得賣𠻹。

### 持續佔用同恢復
共和國後，棟廟嘅遺址陸續俾人改成過民宅、餐廳同工廠。1949年後首先一度被用作被服廠，生產軍用被服物資。1956年城隍廟成咗廣州市材料試驗機廠。1990年城隍廟改建成兩層嘅卡拉OK廳。一直到2001年業權轉由越秀區房管局持有。喺開緊儀器廠嗰陣，廟入面冚唪唥嘅嘢都整爛嗮。

喺1993年8月，呢度俾廣州市話咗係文物保護單位，不過唔開畀啲市民入去睇。喺2009年6月2號上晝，張廣寧就檢查咗下，究竟啲咕喱整中山四路嘅城隍廟整成點，張廣寧重要求，要將城隍廟同南越王宮署古跡要搞連片規劃同保護，珍惜寺廟道觀呢啲古跡入面講嘅城市歷史，一定要保護好、用好、睇實廣州嘅歷史文化遺產，重要有幾舊就整幾舊，嚟重新出現返之前古代，廣州府城隍廟嘅樣係點，重有都搞返下城隍廟嘅周邊環境嚟維持返城隍廟嘅建築風格。

2010年10月底，修復工程搞掂，呢次修復係用咗嶺南建築工藝嘅主要經典手法。喺2010年10月31號，廣州城隍廟重新對外免費開放，雖然話開始恢復返古代嘅燒香祈福等傳統民俗活動，但凈係可以用廟入面畀嘅環保香（最多3支）。

喺2010年12月25號，有人發現咗廣州嘅城隍廟前殿上面嘅大對聯寫錯咗兩個字，而呢嚿寫咗上去嘅「神本正清法眼厭看，猩猩作態奢耗香燭」呢句對聯，發現下聯寫錯咗兩個字，其實正寫係「惺惺作態奢耗香燭」。

## 主要睇料
呢棟城隍廟入面有4樣料可以睇到嘅：
*三嚿城隍爺像
*:分別係五代十國時期嘅南漢國王——劉龑，喺劉龑兩邊嘅係海瑞同楊椒山。
*132位神仙嘅畫
*:喺城隍廟嘅主殿，有幅面積有差唔多240幾平方米嘅漆畫——《開天闢地•神仙卷》，而呢幅畫入面畫咗132位神仙。
*八仙紅木大宮燈
*:喺城隍廟嘅大殿入面裝咗4盞2米高嘅八仙紅木大宮燈。
*木雕貢案
*:呢嚿木雕係用咗成嚿高棉花梨木嚟整嘅，有3噸幾重。

## 傳說

按返唐代嘅《太平廣記》話到嘅傳說，有位嗌「崔煒」嘅唐人唔小心入咗去南越王墓，後嚟因為羊城使者嘅幫手先至可以返出嚟。嗰時，崔煒就應承過羊城啲使者要換嗮啲衫褲嚟多謝嘅。後嚟咁啱得咁橋就行過城隍廟，先知羊城使者就係廣州城隍，所以就將嚿神像粉飾咗下，重整大咗個廟添。

## 相

## 註

## 睇埋
* 禺山
*廣府廟會

類:廣州旅遊景點
三田啓貴

**三田啓貴**（みた ひろたかMita Hirotaka；）係日本職業足球員，效力緊日本職業足球甲組聯賽球會神戶勝利船，司職進攻中場。

## 球會生涯
2012年喺明治大學畢業後，加盟J1球會FC東京。

2012年8月18號，對陣大宮松鼠，於88分鐘後備入替，首次喺日職出場。

2013年7月10號，對陣浦和紅鑽，獲得個人喺聯賽嘅首個入波。

## 出面網頁
*FC東京 -- 三田啓貴
*Transfermarket--Hitotaka Mita
九龍十三鄉

**九龍十三鄉**，減筆**十三鄉**，係舊時香港新九龍東面十三個鄉村嘅統稱，隨住1960年代開始政府大規模發展新九龍而慢慢咁消失。

## 一覽
*沙埔鄉（石鼓壟遊樂場、樂善堂）
*衙前圍鄉（清拆重建中）
*竹園鄉（黃大仙黃大仙中心、竹園邨）
*大磡鄉（鑽石山啟鑽苑）
*元嶺鄉（鑽石山志連淨苑、星河明居）
*沙地園鄉（新蒲崗全域）
*坪頂鄉（鑽石山威豪花園）
*牛池灣鄉（彩虹邨、牛池灣村、清水灣道8號）
*坪石鄉（坪石邨、九龍灣啟業邨、麗晶花園）
*牛頭角鄉（九龍灣德福花園、牛頭角下邨、牛頭角牛頭角上邨、觀塘花園大厦）
*茜草灣鄉（藍田麗港城、平田邨、匯景花園）
*茶果嶺鄉（茶果嶺村）
*鯉魚門鄉（油塘蔚藍東岸、鯉魚門村）

## 睇埋
*東九龍居民委員會
*新界原居民
沙埔鄉

**沙埔鄉**係香港九龍十三鄉其中一個，喺九龍城東頭村東南面，可以分做上沙埔同下沙埔，經已拆清晒，原址變做石鼓壟道公園，得返沙埔道呢條街。
## 睇埋
*錦田沙埔
竹園鄉

**竹園鄉**，又叫**竹園村**，係香港九龍十三鄉其中一個，喺黃大仙竹園一帶，主要係沙田坳道同龍翔道路口交界，同埋黃大仙消防局嗰頭。
大磡村

**大磡村**又叫**大磡鄉**，係香港九龍十三鄉其中一個，喺黃大仙鑽石山南面，由新蒲崗東北面去到龍蟠苑、星河明居嗰頭。

當局喺1998年宣佈清拆大磡村，2001年完成清拆，但由於規劃一改再改，地皮閒置多年，到2016年先至開始重建，起咗居屋啟翔苑同啟鑽苑（2棟公屋，3棟居屋）。

## 睇埋
*石寓 (鑽石山)
*鑽石山活水公園
元嶺鄉

**元嶺鄉**係香港九龍十三鄉其中一個，喺黃大仙鑽石山東面近住鑽石山火葬場，可以分做上元嶺同下元嶺，經已拆清晒，原址變做志蓮淨苑同大老山隧道入口。

## 住宅
*宏景花園
沙地園鄉

**沙地園鄉**係香港九龍十三鄉其中一個，喺黃大仙區大磡村南面近住當時嘅海皮，經已拆清晒，原址首先變做彩虹軍營，然後近代采頤花園、彩虹邨同埋部分啟晴邨。
坪頂鄉

**坪頂鄉**係香港九龍十三鄉其中一個，喺黃大仙牛池灣西面，近住斧山道游泳池，當時附近出名地方有嘉禾片場。
牛頭角鄉

**牛頭角鄉**係香港九龍十三鄉其中一個，喺觀塘區牛頭角中間，近住定富街同定安街附近，經已拆清晒。
茜草灣鄉

**茜草灣鄉**係香港九龍十三鄉其中一個，喺觀塘區茜草灣附近，經已拆清晒，原址變做麗港城。

類:茜草灣
茶果嶺鄉

**茶果嶺鄉**，又叫**茶果嶺村**，係香港九龍十三鄉其中一個，喺觀塘區茶果嶺附近。
太平洋競技場

**太平洋競技場**（英文：**Pacific Coliseum**）係加拿大溫哥華嘅一座室內場館，主要用做冰球場，有時亦都舉辦其他活動。

今日，太平洋競技場係西部冰球聯賽嘅溫哥華巨人隊嘅主場。而喺2010年溫哥華冬奧期間，太平洋競技場係短道速滑同花式溜冰嘅比賽場地。
華成路 (廣州)

**華成路**（）係中國廣東省廣州市入面嘅一條馬路。呢條馬路喺天河區珠江新城入面，成條馬路東西走向，西邊喺廣州大道中嗰邊開始，一直向東去到珠江西路嗰邊。

## 概要
全長806米，闊10米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[廣州大道|廣州大道中]]**
* **[[華穗路]]**
* **[[華夏路 (廣州)|華夏路]]**
* **[[珠江路|珠江西路]]**

## [[珠江新城]]一帶嘅路名，4個成語就可以搞清楚喇。
廣州嘅珠江新城呢帶嘅路名，都係冇嗮規律先至出咗名嘅。由於個路名都係求其改咗1——2隻字，所以唔理你係外地人定係廣州本土嘅街坊都成日搞錯嗮。其實呢度啲馬路如估記住呢4個成語嘅話，就知係邊條路喇。呢度講嘅珠江新城4個成語路名當中，出喺**明成利就**嘅成語入面，其中就包括咗下面**加粗**咗嘅字嘅其中一條馬路：
*明成利就：華明路、**華成路**、華利路、華就路

## 註
氼水氼鏡

**氼水氼鏡**（粵讀：mei6 seoi2 mei6 geng3）或者叫**潛水氼鏡**（粵讀：cim4 seoi2 mei6 geng3）'，就係氼水用嘅防水眼罩。佢喺用緊嗰陣笈住對眼同埋個鼻，可以喺水度睇清啲嘢同埋避啲水入眼入鼻。有啲笈住成塊面，係氼水一定要用到嘅嘢。

## 睇埋
* 游水氼鏡
中華英雄之中華傲訣

《**中華英雄之中華傲訣**》（）係香港亞洲電視喺1990年代改編馬榮成同名武打漫畫《中華英雄》嘅劇集，係電視劇中華英雄嘅續篇，共20集，於1991年9月9號首播。故事以華英雄舉家移居美國，但老婆潔瑜喺郵輪遇害後，對抗殺人組織同黑龍會，最後同日本高手無敵決戰。

由2009年9月17號起，此劇喺深夜於亞洲電視重播。由2012年6月20號起，午間喺亞洲電視重播。2014年5月17號至6月21號，逢星期六晚以《星星回憶：何家勁》名義喺歲月留聲重播。

## 演員表
* 何家勁 飾 華英雄
* 羅頌華 飾 華劍雄
* 葉玉卿 飾 潔瑜
* 楊澤霖 飾 無敵
* 梁思浩 飾 無情
* 洪志成 飾 鬼僕
* 何美美 飾 姬絲
* 龐秋雁 飾 思傲
* 連偉健 飾 元武
* 陳植槐 飾 生奴
* 楊嘉樂 飾 羅漢
* 煒烈 飾 金太保
* 鄭君熾 飾 火四郎
* 羅耀雄 飾 邪童
* 袁潔儀 飾 水千面
* 麥麗紅 飾 木子
* 譚榮傑 飾 金三絕
* 林文偉 飾 天狼子
* 張錚 飾 劍聖
* 關偉倫 飾 白楓
* 梁錦燊 飾 月門神
* 曾贊安 飾 日門神
* 陳佩珊 飾 青兒
* 劉錫賢 飾 紫仔
* 陳迪華 飾 白蛇尊者
* 陳劍雲 飾 毒宗
* 司馬華龍 飾 天羅神老
* 高雄 飾 撒旦將軍
* 范永華 飾 大刀王
* 鄭恕峰 飾 心魔
* 李麗蕊 飾 ANNA
* 羅烈 飾 卡先龍
* 于杰夫 飾 黑龍司令
* 魯振順 飾 陰陽使
* 苑瓊丹 飾 命煞
* 丁櫻 飾 陣煞
* 劉千愉 飾 鳴月
* 李菁 飾 杏子
* 佘文炳 飾 沈天揚
* 湯國明 飾 沈存孝
* 黃樹棠 飾 刀中不二
* 徐曼華 飾 無敵妻
* 陳獅雄 飾 一聯兄弟
* 仲煒 飾 一聯兄弟
* 劉宗基 飾 一聯兄弟
* 吳嘉華 飾 一聯兄弟
* 鄧漢雄 飾 四霸
* 陳子洪 飾 四霸
* 鄭玉賢 飾 四霸
* 江俊衛 飾 四霸
* 劉準
* 米奇
* 敖龍
* 陳東
* 石中玉
* 邱展鵬
* 李陽春
* 周兆麟
* 馬兆猛
朔伊古

**些勒基‧居朱吉‧鄂魯‧朔伊古**（唐努烏梁海文：**Сергей Күжүгет оглу Шойгу**；或者按俄文譯成**些勒基‧古朱吉托域治‧朔伊古**，俄文：**Серге́й Кужуге́тович Шойгу́**；普譯「**紹伊古**」；）係俄羅斯現任國防部長，軍銜係陸軍上將。就任國防部長之前，朔伊古從1991年開始擔任緊急狀況部長，做到2012年，之後曾經短暫擔任莫斯科州州長。

## 出面網頁

類:俄羅斯人
俄羅斯國防部

**俄羅斯聯邦國防部**（俄文：**МинистерствообороныРоссийскойФедерации**）負責俄羅斯聯邦武裝部隊嘅行政同領導，係俄羅斯所有武裝部隊名義上嘅元首。

目前嘅俄羅斯國防部部長係朔伊古。
靠背壟道

**靠背壟道**（）係香港嘅一條行車馬路，響九龍土瓜灣西面、紅燈山東面，由天光道同合一道交界開始，去到浙江街，0.5公里長。呢條路係因為舊時有靠背壟呢條村而有呢個名。

## 沿路路口
*天光道
*合一道
*美善同道
*江蘇街
*浙江街

## 沿路建築
*半山壹號
*樂民新村

## 參考

*香港街道大廈詳圖（通用圖書有限公司出版）



類:土瓜灣街道
2014年莫斯科勝利日閱兵

**2014莫斯科勝利日閱兵**喺2014年5月9號響俄羅斯莫斯科嘅紅場舉行，紀念納粹德國響1945年投降，第二次世界大戰歐洲戰場正式結束69週年。
滿洲國國歌

大日本帝國佔領中國東北之後建立嘅附庸國**[[滿洲國]]**曾經喺1933年同1942年制訂過國歌。

## 1932年草案
1932年3月滿洲國建國宣言頒佈嗰時曾經制定過國歌草案；1932年5月21號，滿洲國體育協會向1932年夏季奧林匹克運動會組委會遞交呢個草案。呢個草案由鄭孝胥作詞、山田耕筰作曲。由於呢首歌嘅歌詞同旋律令國民難以理解，而且歌詞中嘅一句「善守國兮以仁，不善守兮以兵」（意思：應該用仁德治國，唔應該用武力）引起關東軍嘅不快，所以未被選做國歌。1933年正式國歌制定之後，呢首歌改名做《大滿洲建國歌》，1942年之後又叫做《第一建國歌》。

## 1933年國歌
大同二年（1933年）3月1號根據同年2月24號簽署嘅國務院命令第四號公佈呢首國歌，由高津敏、園山民平、村岡樂童共同作曲，鄭孝胥作詞。

## 1942年國歌
為咗紀念滿洲國建國十周年，康德九年（1942年）9月5號根據國務院訓令201號公佈新國歌，歌詞由1941年成立嘅國歌委員會集體創作，日本同滿洲國嘅音樂家共同編曲，由山田耕筰同信時潔修正。

據附響《滿洲帝國國家公報》關於新國歌內容嘅官方解釋，「神」指天照大神，反映1940年之滿洲國改奉神道教；「神光」指人神，即係日本天皇，話呢句係指滿洲國皇帝「領受神光統治國家」；而第四句「天業」來自《建國十週年詔書》中嘅「宜益砥其所心，勵其所志，獻身大東亞聖戰，奉翼親邦之天業……」，指大東亞戰爭，全句意思係滿洲國國民仰讚大東亞戰爭，希望佢功比日月。

## 參考
石梨貝水塘

**石梨貝水塘**（**Shek Lei Pui Reservoir**）係香港嘅食用水塘，喺新界金山郊野公園石犁背，總容量37萬立方米，1925年開始用，好多時都睇成九龍水塘群嘅成員。

## 睇埋

*九龍水塘
*九龍副水塘
*九龍接收水塘
大欖涌水塘

**大欖涌水塘**（**Tai Lam Chung Reservoir**）係香港嘅食用水塘，喺新界大欖郊野公園，總容量2,049萬立方米，1957年開始用。水塘入面有好多島仔，景色媲美千島湖，所以又被叫做「香港千島湖」。
石壁水塘

**石壁水塘**（**Shek Pik Reservoir**）係香港嘅食水水塘，喺新界大嶼山南大嶼郊野公園，總容量2,446萬立方米（55.15億加侖）。耗資2.5億，用咗8年去起，1963年啟用，啟用後令當時香港嘅存水量增加百分之50。

## 出面網頁

* 水務署 - 石壁水塘
萬宜水庫

**萬宜水庫**（**High Island Reservoir**）係香港嘅食用水塘，喺新界西貢東郊野公園，總容量28,112萬立方米，1978年開始用，係香港容量最大嘅食用水塘，亦係香港政府最後一個起嘅食用水塘。
納粹大屠殺中嘅細路

**[[納粹大屠殺]]中嘅[[細路]]**係脆弱嘅受害者；納粹德國認為細路係「唔需要」同「危險」嘅群體，殺細路係種族清洗嘅一部分。

## 遭遇
大屠殺中嘅細路通常會受到以下嘅遭遇：喺抵達集中營之後被殺、出世之後即刻被殺、俾其他囚犯收埋、強迫勞動或者做醫學實驗嘅研究對象、喺報復行動中被殺。

喺猶太人貧民窟，猶太細路多數係餓死或者死於缺乏足夠嘅衫同居所。德國政府對猶太細路大規模嘅死亡無動於衷，因為佢哋認為貧民窟嘅細路無生產力；亦都因為噉，德國政府通常選擇佢哋同老人家、病人、殘疾人士為進入集中營嘅首要目標同大規模槍殺嘅受害者。

納粹黨衛軍嘅醫生同醫療研究者會用集中營嘅細路做唔人道嘅醫學實驗，例如生化武器實驗同人體實驗，導致佢哋響實驗中喪生。集中營嘅管理當局迫猶太後生仔勞動，佢哋多數會因為惡劣嘅生活條件而喪生。德國當局重會將細路仔關押喺生活條件惡劣嘅集中營，例如關押安妮法蘭姊妹嘅伯根-貝爾森集中營喺1943年到1945年間就有大約35,000人死於當時流行嘅斑疹傷寒。

## 求生手段
儘管細路仔嘅生存受到好大威脅，佢哋有自己求生嘅方法：有尐偷運食物同藥物進入貧民窟，有尐參加地下抵抗活動；好多細路仔同佢哋嘅親屬逃到猶太游擊隊嘅營地。一尐細路響其他家庭成員保護之下喺唔同嘅地方躲藏。

## 救援
響1938至1940年之間，有名為難民兒童運動嘅救援組織從納粹德國同被德國佔領嘅領土拯救咗成千上萬嘅猶太細路仔。響1942年至1944年嘅法國，幾乎所有住響利尼翁河河畔勒尚邦嘅新教徒同天主教嘅神父同修女都有收埋猶太細路仔。

## 參考
下渡頭

**下渡頭**，又叫**河南下渡**，喺廣州河南嘅北邊，以前係一個渡口。渠喺漢朝就成咗條村，村民主要姓何、吳、梁。

## 名人
*楊孚，東漢議郎。

## 古蹟
*何氏宗祠
*楊孚井

## 攷
金栗四三

**金栗四三**（；；）係日本九州熊本縣玉名郡春富村（而家係和水町）出世，重係玉名市名譽市民、日本嘅馬拉松選手、熊本縣初代教育委員部長。

喺成個日本入面，由於佢引入咗高地賽跑運動，引起咗好大嘅反響，先至有「馬拉松之父」嘅名。而家世界上最長時間嘅馬拉松紀錄（54年又8個月6日又5個鐘頭32分20秒3）就係佢搞出嚟嘅。佢喺比賽半路唔單止生咗6個仔，重養咗幾個孫，而佢嘅事跡响2019年被改編做一部電視劇：《韋馱天～東京奧運故事～》。

## 生涯

金栗四三喺明治43年（1910年）從舊制玉名中學畢咗業之後就去咗東京高等師範學校（而家係筑波大學）讀書。到咗第年，佢參加咗第5屆奧林匹克運動會嘅馬拉松比賽入面打破咗世界紀錄。佢將嗰陣時嘅世界紀錄（全程40.225公里）快咗差唔多27分鐘（2個鐘頭又32分45秒）去到終點咁滯。結果佢就變咗成個日本國家代表團入面，派出2位參加比賽入面嘅其中一位運動員，重有位係短跑運動員——三島彌彦。

到咗1912年奧林匹克運動會嘅馬拉松賽跑項目比賽入面，嗰日天氣熱辣辣，運動員未開跑就成身水咁滯喇。開咗比賽之後，參賽嗰34位運動員都去嗮終點喇，凈係得返金栗四三未去到終點。而奧組委驚住佢出事，就嗌咗差佬去搵金栗四三，點知搵咗半日都未搵到佢。原嚟金栗四三喺半路因為中暑就暈咗，冇嗮意識咁滯，而附近有位農夫咁啱得咁橋睇到金栗四三中咗暑，就抱咗佢返去，匿埋喺間屋入面狂飲咗幾杯飲料同靚酒，嗰時已經係馬拉松結束咗之後嘅第二日朝早喇。

就係噉，佢就錯過咗好幾次攞獎牌嘅機會。佢喺第6屆奧林匹克運動會因為爆咗第一次世界大戰而取消咗；第7屆奧林匹克運動會同第8屆奧林匹克運動會凈係攞到第16位；而第5屆奧林匹克運動會嘅全程比賽就一直都未搞掂。

1920年，第1屆東京箱根間環大學車站競走大賽喺箱根度開跑，佢就參加咗呢次大賽。之後過咗4年（1924年）就退咗休喇。

到咗1967年，由於斯德哥爾摩辦咗成功舉辦第5屆奧運會55週年慶典，奧組委就揀咗喺馬拉松度之後一直都冇繼續跑落去嘅金栗四三返嚟，嗰時金栗四三已經係76歲。佢就坐飛機嚟到喺1912年退咗比賽嗰度，之後一步慢慢行噉成功去到終點，結果佢就搞出咗個最長時間嘅馬拉松世界紀錄。而呢個世界紀錄係有54年又8個月6日又5個鐘頭32分20秒3咁耐。喺去到終點之後，佢俾記者接受咗採訪，佢就話：「呢次真係場好長好長嘅長跑，但係都值得嘅。因為呢半個世紀入面，我搵咗老婆，重生咗6個仔同10個孫。呢啲都要好耐下。」

佢喺1983年11月13號與世長辭，終年92歳。

## 所謂「金栗四三盃」或「金栗盃」
喺日本嗰邊，啲人為咗記得金栗四三搞出咗最長時間嘅馬拉松世界紀錄，就喺富士登山車站大賽同東京箱根間環大学車站競走大賽整咗個「**金栗四三盃**」出嚟。富士登山車站大賽係對攞咗冠軍嗰隊先至攞到金栗四三盃。而東京箱根間環大學車站競走大賽就係喺2004年開始向最優秀嘅賽跑選手嚟頒發金栗四三盃。之後日本有幾個賽跑大賽就係用咗「金栗」嘅名嚟做大賽嘅。

## 佢攞過嘅獎
* 第5屆奧林匹克運動會　　【墊底（54年又8個月6日又5個鐘頭32分20秒3）】（因為半路失咗蹤）
* 第7屆奧林匹克運動會　　【第16位（2個鐘頭又48分45秒4）】
* 第8屆奧林匹克運動會　　【半路唔玩喇】

## 個人最出名嘅一句
佢嘅個人最出名嘅一句係「體力、氣力、努力」（）

## 參攷
*''Sports Illustrated''. April 3, 1967
*Shizo Kanakuri at www.sports-reference.com
*金栗四三的橘子汁奥运 新浪蘭州奧運博客
*奥运会马拉松最慢记录创造者金栗四三 艾動全民健身網
*【日本知識】 金栗四三先生與大阪固力果運動員像!!
*長跑名將系列【31】 金栗四三 Shizo Kanakuri 運動筆記
*54年后，金栗四三跑完马拉松剩余的路程 新浪 人生的河流博客
*マラソンの父　金栗四三 玉名市ホームサイト
*【繞著地球跑】 古意的百年奧運馬拉松 運動筆記
*体坛趣闻 知網空間
*Shizo Kanakuri SR/OLYMPIC SPORTS
*1912, le disparu des Jeux olympiques de Stockholm Le Point, 喺2012年7月3號搵到

## 同佢有關嘅書
* 『ランニング』（金栗四三・明石和衛（共著）、菊屋出版部、1916年（大正5年））
* 『小学校に於ける競技と其の指導法』（南光社、1924年（大正13年））
* 『走れ25万キロ マラソンの父 金栗四三伝』（豊福一喜・長谷川孝道（共著）、講談社、1971年（昭和46年）） 
* 『走ったぞ! 地球25万キロ マラソンの父・金栗四三（ノンフィクション・シリーズ かがやく心）』（浜野卓也（著）、清水耕蔵（イラスト）、佼成出版社、1987年（昭和62年）5月、ISBN 978-4333012749）
* 『箱根駅伝に賭けた夢「消えたオリンピック走者」金栗四三がおこした奇跡』（佐山和夫（著）、講談社、2011年（平成23年）12月、ISBN 978-4062173896）
* 『最長嘅馬拉松用咗幾耐先至跑嗮』 少年萬事通 內蒙古少年兒童出版社 ISBN 7-5312-1106-8/I·225

## 註

類:日本運動員

類:人類之最
下城門水塘

**下城門水塘**（**Lower Shing Mun Reservoir**）係香港嘅食用水塘，喺新界針山南部，總容量430萬立方米，1964年開始用，係唯一喺郊野公園出面嘅大型食用水塘。
香港島選區

**香港島選區**曾經係香港立法會其中一個地方選區，範圍包括廣義上嘅香港島地域，即南區、灣仔區、中西區同東區，亦包括鴨脷洲同大小青洲等嘅島。

## 議員
* 1998年至2000年：李柱銘、程介南、楊森、陸恭蕙
* 2000年至2004年：李柱銘、程介南→余若薇、楊森、何秀蘭、蔡素玉
* 2004年至2008年：楊森、馬力→陳方安生、余若薇、李柱銘、范徐麗泰、蔡素玉
* 2008年至2012年：陳淑莊→陳淑莊、葉劉淑儀、曾鈺成、甘乃威、何秀蘭、余若薇
* 2012年至2016年：陳家洛、單仲偕、曾鈺成、鍾樹根、何秀蘭、葉劉淑儀、王國興
* 2016年至2021年：葉劉淑儀、羅冠聰→區諾軒、郭偉强、許智峯、張國鈞、陳淑莊

## 選舉
### 1998年

### 2000年

### 2000年補選

### 2004年

### 2007年補選

### 2008年

### 2010年補選

### 2012年

### 2016年

### 2018年補選

## 參考
唐瑞瑪

**唐瑞瑪**（，，臺灣又將佢個名音譯**瑞瑪席丹**，）係臺灣混血模特兒同藝人。佢喺臺灣出世，亞爸係黎巴嫩人，亞媽係臺灣人，佢識講國語、英文同埋法文，16歲入娛樂圈，拍過廣告、MV同埋遊埠電視節目，譬如《驚奇大冒險》噉。

## 演出
### 戲劇
* 微電影《國旗女孩》（2011年）
* 中視《料理情人夢》（2011年）
* 三立《真愛趁現在》（2012年）
* 品牌形象微電影《味千拉麵》（2014年）

### 主持
* 衛視中文台《沙發客玩世界》［2015年］
* 亞洲旅遊台《驚奇大冒險》-第二季（2013年）
* MOD旅遊台《放膽去旅行》（2013年）

### 代言
* 2014年Epson全產品

### 廣告
廣告CF/平面
* 2006年御茶園
* 2006年YAMAHA機車
* 2006年遠傳電信hala-i have
* 2006年SONY電腦
* 2007年SAMSUNG E428/E528互拍篇
* 2007年遠傳電信G5車機+簡介篇
* 2007年立頓原味奶茶天台篇
* 2007年SONY Cyber-Shot TVC千變萬化篇
* 2008年立頓原味奶茶練團篇
* 2008年TENMIX對決篇
* 2008年遠傳電信Sony Ericsson篇+3.5多網卡篇
* 2008年遠傳電信talent book平面
* 2010年SYM機車
* 2011年美粒果果肉在哪裡篇
* 2011年遠傳電信女人篇
* 2011年施巴潔膚露網路廣告
* 2011年歐悅姐妹篇
* 2011年March城市躲貓貓篇
* 2011年大陸綠箭薄荷糖
* 2011年富邦銀行承諾篇
* 2012年立頓蜜桃茶
* 2012年MaberlinBBUVcream反光鏡篇
* 2012年Canon EOS650D
* 2012年BMW X1 Freedom篇大陸廣告
* 2012年格蘭菲迪18年寄酒活動網路短片
* 2012年Windows8動新聞短片
* 2013年肯德基雪筍雞肉粥歷練篇大陸廣告
* 2013年Lay's樂事墨西哥肉醬/泰式酸辣園遊會篇
* 2013年肯德基全城勁爆篇
* 2013年Google now路況篇天氣篇景觀篇
* 2013年OLAY MEN大陸廣告
* 2013年HTC手機 Gold and Pink 篇
* 2013年白蘭氏五味子微電影
* 2014年Google GSA Home office / Xmas eve / New year篇
* 2014年iMatchBox網路影片
* 2014年Make up forever網路影片
* 2014年博士倫因為我愛你篇
* 2014年德國熊啤酒

### 平面
* Abito型錄   
* 華歌爾環保內衣型錄
* 天母嚴選網拍
* 8178服飾型錄
* OB嚴選Disney授權T形象及型錄拍攝
* 遠東巨城2013秋上市及秋購物型錄封面

### MV
* 吳克群〈殘廢〉
* 飛輪海〈心裡有數〉
* 愛的大未來
* 神木與瞳〈守護者〉 
* 梁一貞〈玩具‧愛沒那麼簡單〉
* 梁一貞〈就是愛你〉
* 側田〈很想很想說再見〉
* 哈林〈在一起〉

## 參考
*瑞瑪席丹：我承認open

## 連出去
*
廖苡喬

**廖苡喬**（）係臺灣藝人，拍過電影、電視劇、廣告、MV同埋遊埠電視節目，譬如《世界那麼大》（後期改名做《愛玩客》）噉。

## 參考
*廖苡喬出國戰利品超吸睛　現荷蘭風車保臉套
九龍東選區 (1998年版)

**九龍東選區**曾經係香港立法會其中一個地方選區，範圍包括九龍半島東半部地域，即黃大仙區同觀塘區。

## 議員
* 1998年至2000年：司徒華、陳婉嫻、李華明
* 2000年至2004年：陳婉嫻、司徒華、陳鑑林、李華明
* 2004年至2008年：鄭經翰、李華明、梁家傑、陳鑑林、陳婉嫻
* 2008年至2012年：陳鑑林、黃國健、李華明、梁家傑→梁家傑
* 2012年至2016年：陳鑑林、胡志偉、梁家傑、黃國健、謝偉俊
* 2016年至2021年：柯創盛、胡志偉、謝偉俊、黃國健、譚文豪

## 選舉
### 1998年

### 2000年

### 2004年

### 2008年

### 2010年補選

### 2012年

### 2016年

## 參考
九龍西選區 (1998年版)

**九龍西選區**曾經係香港立法會其中一個地方選區，範圍包括九龍半島西半部地域，即九龍城區、深水埗區同油尖旺區。

## 議員
* 1998年至2000年：劉千石、涂謹申、曾鈺成
* 2000年至2004年：劉千石、馮檢基、曾鈺成、涂謹申
* 2004年至2008年：曾鈺成、涂謹申、馮檢基、劉千石
* 2008年至2012年：李慧琼、黃毓民→黃毓民、馮檢基、涂謹申、梁美芬
* 2012年至2016年：蔣麗芸、黃毓民、毛孟靜、黃碧雲、梁美芬
* 2016年至2021年：蔣麗芸、梁美芬、劉小麗→陳凱欣、毛孟靜、黃碧雲、游蕙禎→鄭泳舜

## 選舉
### 2000年

### 2004年

### 2008年

### 2010年補選

### 2012年

### 2016年

### 2018年3月補選

### 2018年11月補選

## 參考
新界東選區

**新界東選區**曾經係香港立法會其中一個地方選區，範圍包括新界東半部地域，即沙田區、大埔區、北區同西貢區。

## 議員
* 1998年至2000年：劉慧卿、何秀蘭、鄭家富、黃宏發、劉江華
* 2000年至2004年：劉江華、劉慧卿、鄭家富、黃宏發、黃成智
* 2004年至2008年：田北俊、劉江華、劉慧卿、鄭家富、湯家驊、梁國雄、李國英
* 2008年至2012年：劉江華、陳克勤、梁國雄、黃成智、鄭家富、湯家驊、劉慧卿
* 2012年至2016年：梁國雄、葛珮帆、陳克勤、張超雄、陳志全、劉慧卿、湯家驊→楊岳橋、田北俊、范國威
* 2016年至2021年：葛珮帆、楊岳橋、張超雄、陳克勤、陳志全、林卓廷、梁頌恆→范國威、容海恩、梁國雄→（？）

## 歷屆選舉結果
### 2012年

### 2016年

## 參考
新界西選區

**新界西選區**曾經係香港立法會其中一個地方選區，範圍包括新界西半部地域，即屯門區、元朗區、荃灣區、葵青區同離島區。

## 議員
* 1998年至2000年：李永達、何俊仁、譚耀宗、李卓人、梁耀忠
* 2000年至2004年：譚耀宗、鄧兆棠、梁耀忠、李卓人、陳偉業、何俊仁
* 2004年至2008年：譚耀宗、李永達、何俊仁、梁耀忠、張學明、周梁淑怡、李卓人、陳偉業
* 2008年至2012年：譚耀宗、李永達、梁耀忠、張學明、李卓人、何俊仁、王國興、陳偉業
* 2012年至2016年：郭家麒、陳偉業、梁耀忠、譚耀宗、李卓人、田北辰、陳恒鑌、麥美娟、梁志祥
* 2016年至2021年：朱凱廸、田北辰、陳恒鑌、鄭松泰、梁志祥、麥美娟、郭家麒、尹兆堅、何君堯

## 歷屆選舉結果
### 2008年

### 2012年

### 2016年

## 參考
保險界功能界別

**保險界功能界別**（）係香港立法會一個功能界別，選民嚟自保險公司。

## 議員
* 鄭家富：1995年至1997年（新九組時期嘅金融、保險、地產及商業服務界）
* 陳智思：1998年至2008年
* 陳健波：2008年至2025年
* 陳沛良：2026年上任

類:香港保險業
航運交通界功能界別

**航運交通界功能界別**（）係香港立法會一個功能界別，選民嚟自航運或交通公司。

## 議員
* 劉健儀：1995年至1997年（新九組時期嘅運輸及通訊界）／1998年至2012年
* 易志明：2012年至2025年
* 林銘鋒：2026年上任
教育界功能界別

**教育界功能界別**（）係香港立法會一個功能界別，選民嚟自註冊教育工作者。

## 議員
* 司徒華：1985年至1991年（教學界）
* 張文光：1991年至1995年（教學界）／1995年至1997年／1998年至2012年
* 葉建源：2012年至2020年
* 朱國強：2022年至2025年
* 鄧飛：2026年上任
鄉議局功能界別

**鄉議局功能界別**（）係香港立法會功能界別之一，1991年至1997年稱為**鄉事界**（Rural functional constituency），選民包括新界鄉議局主席同副主席，以及新界鄉議局議員大會嘅當然議員、特別議員同埋增選議員。

呢個界別自1991年開設至2016年第6屆香港立法會選舉以嚟，從來未試過要選舉，但到咗第7屆香港立法會選舉之後，先至有兩位候選人角逐議席。

## 議員
* 劉皇發：1991年至1997年（鄉事界）／1998年至2004年／2008年至2016年
* 林偉強 (香港)：2004年至2008年
* 劉業強：2016年至今
漁農界功能界別

**漁農界功能界別**（）係香港立法會一個功能界別，選民嚟自政府指定嘅註冊漁農業團體。

## 議員
* 曾健成：1995年至1997年（新九組時期嘅漁農、礦產、能源及建造界）
* 黃容根：1998年至2012年
* 何俊賢：2012年至2025年
* 陳博智：2026年上任
法律界功能界別

**法律界功能界別**（）係香港立法會其中一個功能界別，選民嚟自香港律師會會員、香港大律師公會會員、政府律政人員。

## 議員
* 李柱銘：1985年至1991年
* ：1991年至1995年
* 吳靄儀：1995年至1997年／1998年至2012年
* 郭榮鏗：2012年至2020年
* 林新強：2022年至2025年
* 陳曉峰：2026年上任
會計界功能界別

**會計界功能界別**（）係香港立法會一個功能界別，選民嚟自註冊會計師。

呢個界別係由金融界功能界別分拆出嚟。

## 議員
* 黃匡源：1988年至1995年
* 李家祥：1995年至1997年／1998年至2004年
* 譚香文：2004年至2008年
* 陳茂波：2008年至2012年
* 梁繼昌：2012年至2020年
* 黃俊碩：2022年至2025年
* 吳錦華：2026年上任
醫學界功能界別

**醫學界功能界別**係香港立法會一個已經摺埋嘅功能界別，選民嚟自註冊醫生、牙醫。

香港2021年政改方案通過之後，呢個界別同衛生服務界功能界別合併做醫療衛生界功能界別。

## 議員
* ：1985年至1988年
* 梁智鴻：1988年至1997年／1998年至2000年
* 勞永樂：2000年至2004年
* 郭家麒：2004年至2008年
* 梁家騮：2008年至2016年
* 陳沛然：2016年至2021年
衛生服務界功能界別

**衞生服務界功能界別**，係香港立法會一個已經摺埋嘅功能界別，選民嚟自護士、脊醫、助產士、藥劑師、醫務化驗師、放射技師、物理治療師、牙齒衞生員、視光師、職業治療師。

香港2021年政改方案通過之後，呢個界別就同醫學界功能界別合併做醫療衛生界功能界別。

## 議員
* ：1988年至1991年（衞生界）
* 何敏嘉：1991年至1995年（衞生界）／1995年至1997年／1998年至2000年
* 麥國風：2000年至2004年
* 李國麟 (議員)：2004年至2020年
工程界功能界別

**工程界功能界別**（）係香港立法會一個功能界別，選民嚟自工程師。

## 議員
* 黃秉槐：1991年至1997年
* 何鍾泰：1998年至2012年
* 盧偉國：2012年至2025年
* 卜國明：2026年上任
建築、測量、都市規劃及園境界功能界別

**建築、測量、都市規劃及園境界功能界別**（），簡稱**建測規園界**，係香港立法會一個功能界別，選民嚟自註冊畫則師、園境師、測量師、城市規劃師。

呢個界別係1985年香港立法局選舉首次出現嘅11個功能界別嘅其中之一，當時叫**工程、建築、測量及都市規劃界**，1991年香港立法局選舉改名做**建築、測量及都市規劃界**，2016年香港立法會選舉改用而家嘅名。

## 議員
* 鄭漢鈞：1985年至1991年（工程、建築、測量及都市規劃界）
* 何承天：1991年至1997年（建築、測量及都市規劃界）／1998年至2000年（建築、測量及都市規劃界）
* 劉炳章：2000年至2004年（建築、測量及都市規劃界）
* 劉秀成：2004年至2012年（建築、測量及都市規劃界）
* 謝偉銓：2012年至2016年（建築、測量及都市規劃界）／2018年至2025年
* 姚松炎：2016年至2017年（宣誓無效）
* 劉文君：2026年上任
勞工界功能界別

**勞工界功能界別**（）係香港立法會其中一個功能界別，選民嚟自註冊工會。

## 議員
* 1985年至1995年：、譚耀宗
* 1995年至1997年：李啟明、鄭耀棠
* 1998年至2000年：李啟明、陳榮燦、陳國強
* 2000年至2004年：李鳳英、陳國強、梁富華
* 2004年至2008年：李鳳英、鄺志堅、王國興
* 2008年至2012年：李鳳英、潘佩璆、葉偉明
* 2012年至2016年：潘兆平、鄧家彪、郭偉强
* 2016年至2021年：潘兆平、何啟明、陸頌雄
* 2022年至2025年：郭偉强、梁子穎、周小松
* 2026年至今：林偉江、李廣宇、周小松
社會福利界功能界別

**社會福利界功能界別**（）係香港立法會一個功能界別，選民嚟自註冊社會工作者。

## 議員
* 許賢發：1985年至1995年（社會服務界）
* 羅致光：1995年至1997年／1998年至2004年
* 張超雄：2004年至2008年
* 張國柱：2008年至2016年
* 邵家臻：2016年至2020年
* 狄志遠：2022年至2025年
* 陳文宜：2026年上任
地產及建造界功能界別

**地產及建造界功能界別**（）係香港立法會一個功能界別，選民嚟自香港地產建設商會會員、香港建造商會會員、香港機電工程商協會會員。

## 議員
* 夏佳理：1991年至1997年／1998年至2000年
* 石禮謙：2000年至2021年
* 龍漢標：2022年至2025年
* 黃浩明：2026年上任
旅遊界功能界別

**旅遊界功能界別**（）係香港立法會一個功能界別，選民嚟自註冊旅遊業團體。

## 議員
* 楊孝華：1991年至1997年／1998年至2008年
* 謝偉俊：2008年至2012年
* 姚思榮：2012年至2021年
* 姚柏良：2022年至2025年
* 江旻憓：2026年上任
商界（第一）功能界別

**商界（第一）功能界別**（）係香港立法會一個功能界別，選民嚟自香港總商會會員。

## 議員
* 格士德：1985年至1988年
* 麥理覺：1988年至1995年
* 鄭明訓：1995年至1997年
* 田北俊：1998年至2004年
* 林健鋒：2004年至2025年
* 林偉全：2026年上任
商界（第二）功能界別

**商界（第二）功能界別**（）係香港立法會一個功能界別，選民嚟自香港中華總商會會員。

## 議員
* 何世柱：1985年至1991年
* 黃宜弘：1991年至1997年／1998年至2012年
* 廖長江：2012年至2025年
* 姚祖輝：2026年上任
工業界（第一）功能界別

**工業界（第一）功能界別**（）係香港立法會一個功能界別，選民嚟自香港工業總會會員。

## 議員
* 張鑑泉：1985年至1993年
* 田北俊：1993年至1997年
* 丁午壽：1998年至2004年
* 梁君彥：2004年至2025年
* 黃永威：2026年上任
工業界（第二）功能界別

**工業界（第二）功能界別**係香港立法會一個功能界別，選民嚟自香港中華廠商聯合會會員。

## 歷任議員
* 倪少傑：1985年至1997年
* 呂明華：1998年至2008年
* 林大輝：2008年至2016年
* 吳永嘉：2016年至今
金融界功能界別

**金融界功能界別**（）係香港立法會一個功能界別，選民嚟自獲法例認可嘅銀行、有限制牌照銀行、接受存款公司。

## 歷任議員
* 李國寶：1985年至1997年／1998年至2012年
* 吳亮星：2012年至2016年
* 陳振英：2016年至今
金融服務界功能界別

**金融服務界功能界別**（）係香港立法會一個功能界別，選民嚟自政府指定嘅註冊金融服務團體。

## 議員
* 詹培忠：1991年至1997年／1998年／2004年至2012年
* 馮志堅：1998年至2000年
* 胡經昌：2000年至2004年
* 張華峰：2012年至2021年
* 李惟宏：2022年至今
體育、演藝、文化及出版界功能界別

**體育、演藝、文化及出版界功能界別**（）係香港立法會一個功能界別，選民嚟自政府指定嘅體育、藝術、電影、出版或電視相關團體。

## 議員
* 霍震霆：1998年至2012年
* 馬逢國：2012年至2021年
* 霍啟剛：2022年至今
批發及零售界功能界別

**批發及零售界功能界別**（）係香港立法會一個功能界別，選民嚟自政府指定嘅批發同零售商會。

## 議員
* 周梁淑怡：1995年至1997年（新九組時期）／1998年至2004年
* 方剛：2004年至2016年
* 邵家輝：2016年至今
資訊科技界功能界別

**資訊科技界功能界別**，係香港立法會一個已經摺埋嘅功能界別，選民嚟自政府指定嘅資訊科技界團體會員。

香港2021年政改方案通過之後，呢個界別就被科技創新界功能界別所取代。

## 議員
* 單仲偕：1998年至2008年
* 譚偉豪：2008年至2012年
* 莫乃光：2012年至2020年
飲食界功能界別

**飲食界功能界別**（）係香港立法會一個功能界別，選民嚟自食物業牌照持有人。

## 議員
* 陳榮燦：1995年至1997年（新九組時期嘅酒店及飲食界）
* 張宇人：2000年至2025年
* 梁進：2026年
進出口界功能界別

**進出口界功能界別**（）係香港立法會一個功能界別，選民嚟自香港中華出入口商會會員。

## 議員
* 唐英年：1995年至1997年（新九組時期）
* 許長青：1998年至2004年
* 黃定光：2004年至2021年
* 黃英豪：2022年至2025年
* 鍾奇峰：2026年上任
紡織及製衣界功能界別

**紡織及製衣界功能界別**（）係香港立法會一個功能界別，選民嚟自政府指定嘅紡織、製衣界商會成員。

## 議員
* 梁耀忠：1995年至1997年（新九組時期）
* 梁劉柔芬：1998年至2012年
* 鍾國斌：2012年至2021年
* 陳祖恒：2022年至今
工業界功能界別

**工業界功能界別**可以係：
*工業界（第一）功能界別
*工業界（第二）功能界別
區議會（第二）功能界別

**區議會 (第二) 功能界別**，俗稱**超級區議會**，係香港立法會其中一個已經摺埋嘅功能界別，香港區議會議員有參選權同提名權，而唔喺其他功能界別嘅選民都有投票權。

2010年6月25號，香港2012年政改方案通過，由民主黨提議加入嘅區議會（第二）功能界別正式出現，喺第6屆香港區議會選舉之後，以泛民主派為首嘅非建制派控制咗區議會嘅大多數民選議席，為咗落實中共中央總書記習近平提出嘅「愛國者治港」要求，第十三屆全國人民代表大會常務委員會喺2021年3月30號通過決議，修改咗香港基本法附件二：立法會嘅產生辦法同埋表決程序，廢除咗區議會（第二）功能界別。

## 議員
* 2012年至2016年：涂謹申、李慧琼、馮檢基、陳婉嫻、何俊仁
* 2016年至2021年：鄺俊宇（至2020年）、李慧琼（至2021年）、梁耀忠（至2020年）、周浩鼎（至2021年）、涂謹申（至2020年）

## 歷屆選舉結果
### 2012年

### 2016年

## 參考
區議會功能界別

**區議會功能界別**可以係：
*區議會（第一）功能界別（2012年之前都叫「區議會功能界別」）
*區議會（第二）功能界別（俗稱「超級區議會」）
區議會（第一）功能界別

**區議會（第一）功能界別**，係香港立法會一個已經摺埋嘅功能界別，選民嚟自香港區議會議員。

喺第6屆香港區議會選舉之後，以泛民主派為首嘅非建制派控制咗區議會嘅大多數民選議席，為咗落實中共中央總書記習近平提出嘅「愛國者治港」要求，第十三屆全國人民代表大會常務委員會喺2021年3月30號通過決議，修改咗香港基本法附件二：立法會嘅產生辦法同埋表決程序，廢除咗區議會（第一）功能界別，而香港2021年政改方案通過之後，呢個功能界別就被摺埋，由港區人大、政協及有關全國性團體代表界取代。

## 議員
* 葉國謙：2000年至2004年（區議會）／2008年至2012年（區議會）／2012年至2016年
* 劉皇發：2004年至2008年（區議會）
* 劉國勳：2016年至2021年
西郊泳場

**西郊泳場**（），又叫**西郊游水場**（）或**西郊游泳場**（），係中國廣東廣州嘅大型泳池，1930年起好，位置喺荔灣區黃沙大道粵南大街3號，近珠江大橋落橋位，總面積成30萬平方米，綠化地8000平方米，入面有人造沙灘泳池同2個標準池、1個室內池同1個跳水池，其中沙灘游水池喺2012年5月喐手起，10月起好。室內游水池同跳水池喺2015年底喐手起，2016年12月開放。

西郊泳場係廣州最早嘅三大泳池（另外兩間分別係珠江泳場同沙面泳場）之一，對面可以望到海角紅樓泳場。

## 史
### 成立初期
1928年，陳策、司徒優、關崇志、陳本夾份創辦廣東體育學校，但學生當年要去西關陳家祠嘅體校上游泳班（今日荔灣體育場），每個月行路一次到豐寧路同虎長路交界（今日人民中路同惠福西路嘅交界）搭長途巴到東山水上體育會游泳場度上游水課。

游水教練黃麗棠到處呼籲，希望喺自己嘅學校入面開個游水場。後嚟佢嘅盟友——梁彧農收到水之後，就喺荔枝灣涌口嘅東邊搞咗有6畝幾嘅廢灘，而呢笪地係梁彧農嘅老婆——黎壽彭嚟負責，呢笪地附近有間牛皮寮，成日污水橫流，變咗臭水灘，不過除咗呢度就冇得揀第度喇。後嚟經過黃梁黎呢3個人嘅努力，就同牛皮寮一齊幫手，另外挖條深溝出嚟，將啲污水喺後面度排，之後重用咗用竹木攔嚟攔住呢個海灘，用咗深挖出嚟嘅泥喺差唔多陸地邊度起咗個壩。由於呢笪灘喺水嘅漲潮同退潮嗰陣，成日經過呢度，結果過咗幾個月，呢度啲土質同水質都恢復到重未有牛皮寮嗰陣嘅樣。到咗1930年，游水場就起好咗。之前係用咗竹木結構，上面重整咗葵蓬響度，入面最先整咗高、中、初三個游水池。就係噉，呢度有一班細路哥就出咗何培昌、朱志成、蘇天膜、葉子由、黃彼得（黃麗棠個仔）、吳年呢啲猛人，因為佢成日都喺西郊泳場度訓練，而呢個游水場，除咗黃彼得後嚟死咗之外，其他幾位都變咗廣東省同廣州市嘅游水界入面，最出名嘅猛人。

嗰時嘅西郊泳場凈係得差唔多3000平方米咁大，場入面有個初級池，又窄又長嘅中級池，靠住條河邊嘅係高級池，池嘅中間重有個細嘅浮台響度，而台邊架有跳板嚟畀人跳水用。嗰時，雖然話西郊泳場嘅設備好簡陋，但因為交通好方便，收費又平，所以有好多後生仔嚟呢度游水。

### 起咗間水警講習所
1931年，廣州市警察局就鬧咗西郊泳場啲嘢，佢想霸咗呢度嚟起水警講習所，但係，由於梁彧農同黎壽彭都係泮塘同西村嘅望族，而且黎壽彭重攞埋呢笪地嘅產權，後嚟經過協商，就用咗廣州市員警體育會嘅名嚟免費辦水警講習所。而游水場重係梁彧農同黎壽彭嚟負責管理。喺日本人霸咗廣州嗰陣，水警講習所就冇咗。

### 重建
雖然話喺日本人霸咗廣州嗰陣，游水場冧咗，但係到咗1946年，游水場就恢復咗營業，不過佢重係用咗以前1930年起嘅竹棚嗰種。喺嗰時，廣州入面凈係得好少可以畀人游水嘅公眾泳池，所以有好多人去咗西郊泳場度游水。

### 荔灣游泳場
1947年，嗰時嘅廣東省銀行行長鄒殿邦嚟出錢，喺青年泳池嗰的起咗個木料結構，松皮蓋頂嘅泳場，重改咗名嗌「荔灣游泳場」。而場入面有個四方形嘅初級池、一個50×50米嘅高級池，喺池嘅中間重有個10米高嘅跳水台，而跳水台嘅兩邊重有跳板響度，高級池嘅兩端重起咗各長27米六級嘅觀眾台嚟畀成千人嚟睇游水比賽。而高級池嘅四邊，全部啲走廊都係通嘅，而喺初級池同高級池之間，重有條好闊嘅走廊響度。而中西菜部、士多、粥品部、攝影部等都喺大走廊度起咗，喺嗰時，呢度係個幾有規模嘅游水場。喺荔灣游泳場開幕呢晚，喺初級池度唔好彩，出咗單溺水事故，重有呢個泳場附近冇水上碼頭響度，交通都唔係好方便，後嚟1948年嗰陣，荔灣游泳場唔撈喇，入面嘅設施冚唪唥畀嗮西郊泳場，而西郊泳場嘅面積就去到12000平方米。

### 同荔灣游泳場合併咗之後
喺荔灣游泳場話唔撈之後嘅第二年，間游水場重係嗌「西郊遊泳場」個名，而人員方面，除咗總幹事同副總幹事同財務係換咗，變咗分別係任伯泉同黃某、謝子安同吳月馨嚟做；但其他波士級位重係啲西郊泳場嘅原班人馬未逳過。而總幹事同副總幹事就負責丼錢，招咗啲外企股份返嚟起大咗個游水場。由於個規模擴大咗，編制都擴大埋，業務都變多咗，佢重喺游水場附近起咗個溜冰場添。而滑水場喺1949年解咗放之後，就變咗有瀡滑梯設備嘅兒童樂園。

### 解放之後
*1949年嘅解放之後，西郊泳場就畀返廣州人民政府領導嚟睺實呢度。
*1950年就畀咗李卓儒（而家係廣州市體育分會秘書長）嚟睺實呢度。之前改咗個名嗌「西郊人民游泳場」，之後畀返廣州市體育分會嚟睺實呢度。
*1960年就畀咗荔灣區體育委員會嚟睺實呢度，經過咗三次嘅範圍擴大，全場面積去到28000平方米。而泳池嘅結構就改咗用水泥鋼筋結構。之前嘅滑水場變咗係兒童池。另外重起咗個800幾平方米嘅大滑水場。不過由於附近嘅珠江成日都出污染，重有漲潮同退潮嘅影響，嗰陣已經起咗3個用自來水裝嘅50×25米儲水池，重有2個河水高級池同1個跳水池同1個沙灘池，入面重有籃球場、器械場、桌球室、飲冰室呢啲設備，變咗間綜合性嘅活動場地。

### 重新大修同加開室內場
喺2012年5月9號，西郊泳場開始停業改造。而改造方面，就係將之前有65年歷史嘅水上樂園拆咗，改成沙灘游水池。呢個裝修嘅工程一直到2012年10月8號重新開放。

2015年9月28號，泳場打算喺北邊嘅室內場館搞大改造，準備整返個室內池同跳水池出嚟。重喺2016年春末正式入咗調試階段，同年12月正式開放。

2017年5月底，園方開始圍蔽橫渡池搞改造，直到2018年2月先至正式開放。

## 設施同開放時間
西郊泳場泳池有個啱晒國際標準嘅25米標準池，另外有沙灘池、橫渡池同埋室內池、跳水池。

另外，喺室內館嘅2號儲物間隔籬有間男女分開嘅濕蒸房，喺每日07:00～12:00及14:00～18:30開放。

## 相

## 附近嘅交通
;電車
中山八路站、荔灣湖公園西門站
;巴士
中山八路站、荔灣湖公園西門站
;地鐵
：中山八站

## 出面網頁
* 荔枝湾头的西郊泳场 大洋網

## 攷

類:廣州公眾泳池
類:荔灣區
飛水

**飛水**，又叫**出水**，係將未煮嘅嘢食放落滾水煠一陣間，除雜質同異味。

飛水嘅方法係先煲好一煲滾水，再將想飛水嘅放落煲度煠到半熟（通常一兩分鐘就得），攞出嚟洗淨就可以再煮。

## 睇埋
*走油
T裇

**T裇**（），俗名**過頭笠**、**笠記**、**Tee**，係種衫，通常短袖圓領，長到腰位，無鈕同衫袋，攤大似字母「T」，所以有呢個名。T裇可以有唔同色水，上面可以印字或者圖案。
拉鏈

**拉鏈**係種將兩塊布合埋嘅裝置，可以代替鈕，通常裝喺衫褲同袋，甚至背囊同行李篋。

拉鏈係瑞典人 Gideon Sundback（1880年—1954年）發明，由於拉鏈嘅實用性同普遍性，佢嘅發明令佢入選美國國家發明名人堂（National Inventors Hall of Fame）。
手襪

**手襪**（）又叫**手套**（），係包住手嘅布，用嚟保暖或者保護。

## 睇埋
*襪
*襪公仔
底衫

**底衫**狹義就專指上身嘅底衫，唔包底褲，廣義就包埋。
## 種類

### 笠衫

**笠衫**通常設計得貼身吸汗，個樣似T恤，着法係過頭笠。
### 背心

背心嘅質地及着法與上者相同，分別在於佢冇袖。
### 胸罩

胸罩用嚟承托對𢆡，通常亦有防走光作用，幾乎只適用於女人。

### 肚兜

肚兜係種啱女人及嬰孩着嘅衣物，𢫏住胸及肚。

## 參攷
喼帽

**喼帽**係種帽，笠住成個頭頂，前面突出少少遮太陽。

## 足球文化

## 睇埋
*鴨嘴帽
*軍帽
南溟黎公祠

，堂號**潤澤**（），喺廣州市海珠區崙頭村啟明坊，係崙頭黎氏四世祖南溟公嘅祠堂，清乾隆四十八年（1782年）起好。建築坐北向南，由正祠同襯祠組成。中軸線主體建築依次係頭門、拜亭、潤澤堂、祖堂，兩邊係襯祠。南溟黎公祠嘅建築形式同裝飾係典型嶺南祠堂嘅風格，有比較強嘅嶺南特色。

## 建築
**旗桿夾**棟喺祠堂前面，其中，有曾經考殿試嘅進士黎崇基個旗桿夾。

**頭門**門前有兩隻石鼓，前後步樑有雕到花紋，門後邊上高嗰塊木匾刻住「啟我雲礽」四個篆書大字。頭門係硬山頂，人字封火山牆，綠筒瓦面，藍琉璃瓦當剪邊，灰塑瓦脊。

**潤澤堂**係祠堂嘅第二沓，勾連搭結構，同拜亭連埋一齊。拜亭嘅兩邊有門口行過襯祠。佢嘅樑架、步樑都係金木雕刻花紋。斗栱同駝峰有早期風格，雕工精細，本來係金色嘅，嘎仔攻入嚟嗰陣被人刮落。

**祖堂**係後殿，起喺六十公分高嘅臺基上面，樑架無潤澤堂咁靚。兩邊山牆砌花崗岩石腳，硬山頂，正脊有灰塑紋飾。

## 交通
*搭廣州巴士264號到崙頭總站，行去崙頭公園就搵到
*搭船 官洲碼頭 — 崙頭碼頭 （停咗）
 
## 參考資料
*《廣州市文物普查匯編·海珠區卷》
安祖·羅拔臣

**安祖·羅拔臣**（Andrew "Andy" Robertson；）係蘇格蘭足球員，效力緊英格蘭超級足球聯賽球會利物浦，亦係蘇格蘭國腳，司職左閘。

## 球會生涯
2013年7月，由蘇格蘭乙組球會昆士柏加盟蘇超球會登地聯。

2013年8月2號，對陣巴特里，首次代表登地聯喺蘇超出場。

2013年9月22號，對陣馬瑟韋爾，獲得個人喺蘇超首個入球。

2014年4月，獲選PFA蘇格蘭最佳年青球員，並入選蘇超2013/14球季最佳陣容。

2014年7月，以約285萬鎊加盟英超球會侯城。

## 國際賽生涯
2014年3月5號，對陣波蘭於67分鐘後備入替，首次代表國家隊出場。

2014年5月28號，對陣尼日利亞，首次正選出場。

## 出面網頁
*登地聯--Andrew Robertson
*Transfermarket--Andrew Robertson
*PFA蘇格蘭年度最佳陣容
*PFA蘇格蘭獎項
*蘇格蘭足協--國家隊--Andrew Robertson
*侯城官網新聞
季候風

**季候風**（又叫**季風**）係週期性嘅風，隨住季節變化，陸地同海洋出現咗溫度嘅差距，令兩邊氣壓唔同，所以就會有持續嘅大風，由高氣壓地方吹向低氣壓地方，令空氣嘅分佈更均勻同埋傳遞能量。

## 唔同地方嘅季候風
格拉斯哥

**格拉斯哥**（**Glasgow**）係蘇格蘭第一大城，英國第三大城，同埋歐洲第27大城，喺佳德河河口。喺2024年，格拉斯哥大約有1百70萬人口

## 文獻

類:蘇格蘭城市
蘿蔔

**蘿蔔**（蔔讀白；學名**Raphanus sativus**）係十字花科蘿蔔屬植物，佢嘅根粗大多汁，係常見嘅菜。生物學上，蘿蔔同種，根形各異，有球形，亦有長形，色又好多隻，有白、有青、有黃、有紅、有粉紅、有灰黑等等。

之不過日常見橙橙紅紅嘅紅蘿蔔，並唔係蘿蔔品種，只係形似。而紅色球形嘅紅菜頭，亦唔係蘿蔔品種。

如果單講「蘿蔔」，多數係講白蘿蔔，長形嗰種。

## 名
蘿蔔，又叫**萊菔**，古名**蘆菔**，《唐韻》話「魯人名菈（艸遝），秦人名蘿蔔」，可見古音相通，只係一音之轉。

蘿蔔個蔔，並唔常寫，所以有時白字，寫成**蘿白**。普通話影響，亦有人寫錯做**蘿卜**。

英文通稱radish，源自拉丁文根咁，皆因古時已知食蘿蔔根。

潮洲汕頭等地叫**菜頭**。

## 來源
蘿蔔古時已散佈各地，大種特種，考古難以推斷出處。科學家推斷，蘿蔔係出自南洋，只南洋有野生蘿蔔。之後分別去咗中國、印度同西域，生出不同款式，再散出去。古希臘人公元前三世紀已有記載，公元一世紀古羅馬人詳列種種明細。

## 睇埋
*青蘿蔔
*紅蘿蔔（同蘿蔔唔係同一個科）
白蘿蔔

**白蘿蔔**係東亞常見嘅蘿蔔品種，根部粗大白色。

白蘿蔔係蘿蔔糕嘅主要材料。

白蘿蔔喺福建會叫「菜頭」；喺日本會叫「大根」。
武藤嘉紀

**武藤嘉紀**（むとう よしのり Muto Yoshinori；）係日本足球員，效力緊德國甲組足球聯賽球會緬恩斯，司職前鋒，亦係日本國腳。

## 球會生涯

### FC東京
2013年7月6號，對陣廣島三箭，首次為FC東京喺日職出場。

2014年4月19號，對陣大阪櫻花，獲得個人喺聯賽嘅首個入波。

### 緬恩斯05
2015年5月30號，過檔德甲球會緬恩斯，簽約四年。

2015年10月31號，對陣奧格斯堡，佢上演帽子戲法，協助球隊以3-3迫和對手。呢次係佢職業生涯第一個帽子戲法，亦係繼高原直泰後第二個日本球員喺德甲上演帽子戲法。

## 國際賽生涯
2014年9月5號，對陣烏拉圭，佢喺58分鐘入替皆川佑介，第一次代表日本國家隊出場。

2014年9月9號，對陣委內瑞拉，射入佢第一個國際賽入波。

## 出面網頁
*FC東京--武藤嘉紀
*Transfermarket--Yoshinori Muto
*National  football teams--Yoshinori Muto
小港關帝廟

，喺廣州河南小港村嘅尚書祠隔籬，曾經係廣州三大關帝廟之一，供奉「神威遠鎮天尊關帝聖君」。明朝起廟，清朝經重修規模擴大。後經拆毀。2013年，座廟搬去附近嘅橋東村。

## 舊廟歷史
小港關帝廟喺明朝起，又分別喺清康熙八年（1669年）擴建、乾隆十二年（1747年）重修、嘉慶八年（1803年）增修、光緒三年（1877年）重修。清朝嗰時，關帝廟建築群雄偉巍峨，規模宏大，佔咗十幾畝地，有文昌殿、聖親殿同崇聖祠等嘅建築。廟外邊棟塊碑，上面有嘉慶十年（1805年）寫嘅「增修關帝古廟碑記」。民國時期，關帝廟做咗小學（雲桂大街小學前身），後嚟拆埋。

爾座廟係廣州三大關帝廟之一（另外兩個係禺山關帝廟、越秀山武帝廟），以前小港關帝廟搞關帝誕，河南各個鄉嘅龍船都扒嚟爾座廟道。爾座廟重搞「勝燈會」，會友要畀一緡，拜完關帝之後可以攞紅燈籠、燒肉、包返屋架，將燈籠掛響門口，攞個好意頭。

清末民初嗰時，小港關帝廟酬神演戲，廣州對聯高手何淡如題寫戲棚聯：

## 新廟
2013年，有政府嘅支持，關帝廟喺橋東村鴨墩街嘅橋東排灌站（俗稱馬涌閘房，喺原址嘅東邊）起返，搞埋遷廟儀式，由小港父老請返關帝入新廟。新廟靠涌邊，規模好細。2015年，新廟正式竣工，香火鼎盛。

## 參考資料
摩根費曼

**摩根費曼**（**Morgan Freeman**，）係美國男演員同導演，得過一次奧斯卡金像獎同金球獎。費曼喺1990年代初成名，演出過好多部荷里活電影。

## 出面網頁

* 
* 

類:奧斯卡金像獎最佳男配角
露西

**露西**係外文 Lucy 呢個女人／仔名嘅音譯。

## 戲
*，2014年法國動作片

## 考古
*露西 (南方古猿)
星匯園

**星匯園**（，）係廣州市嘅其中一個居民住宅區，喺天河區珠江新城入面，東邊靠住華夏路；南邊靠住華明路；西邊靠住廣州大道中；北邊靠住金穗路。而呢棟樓盤喺2000年9月19號開始入伙。

星匯園佔地面積28,927平方米，總建築面積有213,523平方米，而綠化差唔多霸咗35%嘅地。入面包括咗8棟33層樓嘅高級住宅，重有差唔多10,000平方米嘅中心花園同差唔多成萬平方米嘅平台花園響度。附近冇幾遠重有中小學同市場嘅設施響度。喺出面500米遠嘅北邊地區，就係天河嘅鬧市地區。

## 出面網頁
* 星汇园 百度百科
金穗路

**金穗路**可以係：

*金穗路 (廣州)：喺廣東省廣州市天河區。
*金穗路 (東莞)：喺廣東省東莞市沙田鎮。
*金穗路 (呼和浩特)：喺內蒙古自治區呼和浩特市賽罕區。
情深說話未曾講 (電影)

《**情深說話未曾講**》（）係1998年美國電影，改編自同名小說，由羅拔烈福自導自演，由施嘉莉祖安遜做女主角。烈福演嘅一個訓馬師，照顧祖安遜演嘅一個受咗傷嘅女仔同佢隻馬。
花城大道

**花城大道**（）係中國廣東省廣州市入面嘅一條主幹道。呢條馬路喺天河區珠江新城入面，西邊喺廣州大道中同寺右新馬路嘅交界嗰邊開始，一直向東去到平江路同潭村路嘅交界嗰邊。喺花城廣場嗰邊，重有條CBD隧道響度。

喺2014年12月28號，花城大道嘅東延段（花城大道隧道）正式開通。

## 概要
全長3.6公里，闊71米，雙向10車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
***[[寺右新馬路]]**、**[[廣州大道|廣州大道中]]**
***[[華穗路 (廣州)|華穗路]]**
***[[華夏路 (廣州)|華夏路]]**
***[[珠江路 (廣州天河)|珠江西路]]**（橋底經過，唔連埋一齊）
***[[珠江路 (廣州天河)|珠江東路]]**（橋底經過，唔連埋一齊）
***[[冼村路]]**
*興國路
***[[獵德大道]]**
*海清路
*海風路
***[[馬場路 (廣州)|馬場路]]**
***[[潭村路]]**、**[[平江路]]**
畫意私情

**畫意私情**（）係2003年英國電影，改篇自用維梅爾畫嘅《戴珍珠耳環嘅女仔》做故仔背景嘅同名小說，由彼得韋伯編導，由哥連卓夫、施嘉莉祖安遜主演。

## 卡士
*哥連費夫
*施嘉莉祖安遜

## 攷

## 拎
金穗路 (廣州)

**金穗路**（）係中國廣東省廣州市入面嘅一條主幹道。呢條馬路喺天河區珠江新城入面，西邊喺廣州大道中嗰邊開始，一直向東去到廣州賽馬場附近嘅馬場路嗰邊。喺花城廣場嗰邊有條金穗路隧道喺度。其中馬路西邊窄，東邊闊。

## 概要
全長1.6公里，闊45——62米，雙向6——8車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
* **[[廣州大道|廣州大道中]]**、東興北路
* 華穗路
* **[[華夏路 (廣州)|華夏路]]**
* **[[珠江路|珠江西路]]**（地底穿過，唔接埋一齊）
* **[[珠江路|珠江東路]]**（地底穿過，唔接埋一齊）
* **[[冼村路]]**
* 興國路
* **[[獵德大道]]**
* 海居路
* 海樂路
* 海業路
* **[[馬場路 (廣州)|馬場路]]**
迷失東京

《**迷失東京**》（，英文：***Lost in Translation***）係2003年電影，由蘇菲亞哥普拉編導，由標梅利同施嘉莉祖安遜主演。電影喺日本東京取景。
2002年FIFA世界盃

**第17屆FIFA世界盃足球賽**（）係2002年5月31號至2002年6月30號喺大韓民國同日本度辦嘅世界盃足球賽。呢屆係FIFA世界盃創辦後72年嚟，第一次喺亞洲舉辦FIFA世界盃，亦係第一次兩國聯合舉辦FIFA世界盃。呢屆比賽有兩支東道主同上屆衛冕冠軍隊直接參加決賽週嘅分組賽，喺呢屆之後，衛冕球隊就要參加外圍賽先至可以入決賽週。呢屆世界盃最後由巴西隊攞到冠軍。

## 賽事

### 分組賽
#### A組

----

----

----

----

----

#### B組

----

----

----

----

----

#### C組

----

----

----

----

----

#### D組

----

----

----

----

----

#### E組

----

----

----

----

----

#### F組

----

----

----

----

----

#### G組

----

----

----

----

----

#### H組

----

----

----

----

----

### 淘汰賽

#### 十六強賽

----

----

----

#### 八強賽

----

#### 準決賽

----

#### 季軍賽

#### 決賽

## 紀錄
呢屆世界盃入面出咗好幾個紀錄，呢度寫嘅係以下出現過嘅紀錄：
*最大比分：德國 8-0 沙地阿剌泊
*最快入波紀錄：韓國 2-3 土耳其
*:哈根蘇古　開場第11秒　（世界盃歷史最快入波紀錄）
*最多入波：德國 8-0 沙地阿剌泊　（8粒）
*第一張黃牌：法國 0-1 塞內加爾
*:伊曼紐·比堤　第62分鐘
*第一粒烏龍波：美國 3-2 葡萄牙
*:佐治·哥斯達　第29分鐘入波
*第一粒十二碼：巴拉圭 2-2 南非
*:昆頓·科東尼　第91分鐘入波（下半場補時）
*第一粒烏龍波：美國 3-2 葡萄牙
*:佐治·哥斯達　第29分鐘入波
*失球最多嘅球隊：
*:沙地阿剌泊　13個波
*入球最多嘅波手：
*:朗拿度　入咗8個波
*最多人入現場睇嘅比賽：德國 0-2 巴西　（69029人）
*最少人入現場睇嘅比賽：德國 1-0 巴拉圭　（25176人）

## 參攷

* 韩日世界杯官方网站
* 决赛阶段比赛数据（英文）
* 外圍賽比赛数据
2013年莫斯科勝利日閱兵

**2013莫斯科勝利日閱兵**喺2013年5月9號響俄羅斯莫斯科嘅紅場舉行，紀念納粹德國響1945年投降，第二次世界大戰歐洲戰場正式結束68週年。呢次閱兵係第一次由俄羅斯陸軍總司令Vladimir Chirkin同國防部長朔伊古共同主持。
徐才厚

**徐才厚**（；）係中國共產黨同中國人民解放軍前高層領導人，中國遼寧省大連市瓦房店市人，解放軍上將。1963年參加解放軍，1971年加入中國共產黨，係中共第十五屆至第十七屆中央委員，第十六屆中央書記處書記、解放軍總政治部主任，第十七屆中央政治局委員、中央軍事委員會副主席。

徐才厚被認為同前中共中央總書記江澤民關係密切，喺江澤民退出中央軍委之後，徐才厚出任軍委副主席，掌控軍中人事任命，佢利用職權收受巨額賄賂，幫人喺軍中升遷同擔任要職。2014年6月底，中共中央總書記習近平主持召開中央政治局會議，決定開除佢黨籍，送去檢察機關依法處理，2015年3月15日，徐才厚因膀胱癌末期，全身多發轉移，多器官功能衰竭，醫唔番響醫院瓜柴，終年71歲。

## 有關嘅人
* 江澤民（前中共中央總書記、中央軍委主席）
* 周永康（前中共中央政治局常委、中央政法委書記）
* 薄熙來（原中共中央政治局委員、重慶市委書記）
* 郭伯雄（前中共中央軍委副主席）
## 攷

## 出面網頁
* 中国军网评“徐才厚病亡”：其人已盖棺，反腐步不停
* 徐才厚因膀胱癌死亡 军事检察院决定对其不起诉

類:大連人
自由下墜

係物理學術語，即係一樣嘢受重力作用下均勻加速嘅運動過程。

## 睇埋
*牛頓力學
*萬有引力
*跳降落傘
*跳樓機
跳樓機

**跳樓機**係遊樂場同主題樂園一種機動遊戲，有啲人認為似跳樓，所以就叫跳樓機。跳樓機嘅乘坐檯首先會將搭客送上半空，然後令班搭客自由下墜，最後以機械將乘坐檯喺落地前停住。呢種利用物理學入面嘅自由落體現象設計嘅遊樂器材，亦都以相同嘅名稱命名。呢種遊樂設施亦會被稱為太空梭、彈射塔。自由落體嘅外型嘅主幹係一個高大嘅柱體，柱體周圍附有軌道，令乘載具爬升。乘載具嘅搭乘人數因設計而異，上具有安全桿同安全帶等保護設備。自由落體遊樂設施嘅系統中具有偵測載具爬升、下降速度嘅感應器，嚟維持整套機器嘅正常運作。
跳降落傘

**跳降落傘**係指一個人響高空（好似飛機或者摩天大廈天台）跳落去後靠降落傘安全降落地面嘅動作。

## 睇埋
*大逃殺遊戲
桔梗

**桔梗**（***Platycodon grandiflorus***）係桔梗科植物，主要係東亞地區出產，亦係種常見中藥，但同桔係無任何關係。
畫架

**畫架**，又叫**相架**、**畫框**、**相框**，係用嚟將畫或者相片固定，掛響牆上或者擺響檯上。材料可以係木質、塑膠、金屬或者玻璃。數碼攝影普及後，電子相架亦開始出現。
數碼相架

**數碼相架**又叫**電子相架**，係個相架形電子儀器，可以唔使電腦或者打印機都顯示到數碼相。

## 用法
將相片或影片過落將記憶咭（SD咭）度，然後插入相架嘅讀咭器，駁電開機就自己播放。亦有啲相架連咭都唔使用，連接藍牙都得。
天榮路

**天榮路**可以係：

*天榮路 (廣州)：喺廣東省廣州市天河區。
*天榮路 (香港)：喺香港元朗區天水圍。
*天榮路 (崇左)：喺廣西壯族自治區崇左市天等縣。
*天榮路 (鄭州)：喺河南省鄭州市金水區。
天榮路 (廣州)

**天榮路**（）係中國廣東省廣州市入面嘅一條馬路。呢條馬路喺天河區入面，西邊喺天強路嗰邊開始，一直向東去到體育西路嗰邊。

## 簡況
全長240米，闊10米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*天強路
*體育西路
清潔布

**清潔布**係家居清潔用到嘅布，可以抹走污漬、灰塵，又或者抹乾倒瀉嘅液體。唔同地方用嘅清潔布可以再分類，譬如抹檯同傢俬嘅叫**抹檯布**；抹碗、碟、杯嘅叫**碗布**。

## 睇埋
*毛巾
*地布
地布

**地布**係放響室內地面嘅布，似條大毛巾，可以要嚟抹地板，通常擺響容易整濕地下嘅廚房同沖涼房度。

## 睇埋
*清潔布
*地氈
*地拖
九龍巴士13D線

**九龍巴士13D線**係香港九龍巴士一條來往秀茂坪寶達邨同大角咀維港灣嘅巴士線，途經觀塘市中心、牛頭角道、新蒲崗、九龍城、旺角呢啲地方。

佢另設有朝早特別班次**九龍巴士13P線**，由寶達邨單向去麗閣邨。

## 歷史
*1968年4月12號：投入服務，往返秀茂坪（1969年3月16號起改叫中秀茂坪）同埋旺角碼頭，以「半直通路線」模式運作，觀塘道同亞皆老街近窩打老道一段冇車站。
*1972年4月23號：配合大角咀碼頭啟用同埋大角咀至中環渡輪航線開辦，總站由旺角碼頭搬去大角咀碼頭。
*1982年8月8號：九巴取消「半直通路線」運作模式，喺介乎觀塘道至亞皆老街近窩打老道一段加設車站。
*1995年5月8號：配合西九龍填海工程，由大角咀碼頭搬去大角咀巴士總站，來回程駛經ARI公路（櫻桃街）。
*1996年10月28號：增設空調服務，亦標誌著本線開始用三軸巴士行走。
*1997年1月5號：總站由中秀茂坪搬去上秀茂坪，來回程改經整段秀明道，唔再駛經秀茂坪邨45座對開嘅秀茂坪道。
*1999年8月15號：配合大角咀（維港灣）公共運輸交匯處啟用，由大角咀搬去上址，途經海輝道、海帆道、連翔道、深旺道等新起嘅路。
*2001年7月8號：由上秀茂坪延長至寶達邨，總站設喺寶達邨達翠樓垃圾房外。第二年，搬入寶達邨公共運輸交匯處。
*2003年1月20號：輔助線13P投入服務，由寶達邨開去長沙灣麗閣邨，只喺平日朝早開兩班。由彩虹交匯處至亞皆老街近窩打老道一段冇車站。
*2011年9月23號：提升至全空調巴士服務。
*2014年6月30號：每日10:00後寶達開嘅班次去到櫻桃街之後，改經深旺道、海輝道去維港灣，唔停浪澄灣，改停奧運站同埋君匯港。

## 行車路線
**寶達開（10:00前開）**經：寶達邨通道、寶琳路、秀茂坪道、曉光街、秀明道、秀茂坪道、協和街、同仁街、裕民坊、康寧道、牛頭角道、天橋、觀塘道、太子道東、太子道西、亞皆老街、櫻桃街、隧道、櫻桃街、迴旋處、海輝道同海帆道。

**寶達開（10:00後開）**經：寶達邨通道、寶琳路、秀茂坪道、曉光街、秀明道、秀茂坪道、協和街、同仁街、裕民坊、康寧道、牛頭角道、天橋、觀塘道、太子道東、太子道西、亞皆老街、櫻桃街、深旺道、海輝道、迴旋處、海輝道、迴旋處、櫻桃街同海帆道。

**維港灣開**經：海帆道、櫻桃街、連翔道、迴旋處、海輝道、深旺道、櫻桃街、大角咀道、未命名路、櫸樹街、晏架街、槐樹街、福全街、旺角道、西洋菜南街、亞皆老街、太子道西、太子道東、觀塘道、牛頭角道、康寧道、物華街、協和街、秀茂坪道、秀明道、曉光街、秀茂坪道、寶琳路同寶達邨通道。

**13P**經：寶達邨通道、寶琳路、秀茂坪道、曉光街、秀明道、秀茂坪道、協和街、同仁街、裕民坊、康寧道、觀塘道、太子道東、太子道西、亞皆老街、彌敦道、長沙灣道及東京街。

## 車站一覽
;13D

:註：
* 10:00前班次用
*^10:00後開出班次用

;13P

## 參考

## 出面網頁

*九巴13D線—九龍巴士
天榮路 (香港)

**天榮路**（）係香港元朗區天水圍一條馬路。西邊喺天瑞路嗰邊開始，一直向東去到天城路嗰邊。

## 概要
全長500米，闊10米，雙向2車道。

## 經過嘅道路
呢度啲路嘅順序係從西去到東嚟排嘅，其中**加粗**咗嘅字係主幹道：
*天瑞路
*天恩路
*天城路
鐵篸洲

**鐵篸洲**，又叫**鐵篸**，舊時香港一島，近新界清水灣半島南便，原本係清水灣半島嘅連島沙洲，因將軍澳佛堂澳填海，同填地相連。
白沙頭

**白沙頭**，又叫**白沙頭洲**、**三門塘洲**，舊時香港一島，近新界船灣淡水湖南便，因船灣淡水湖起水壩，駁到大尾𡰪同伯公咀，同填地相連。
東頭洲

**東頭洲**，又叫**銅鼓洲**，舊時香港一島，近新界船灣淡水湖南便，因船灣淡水湖起水壩，駁到大尾𡰪同伯公咀，同填地相連。
指甲

係人同其他靈長目動物手指尖同腳趾尖嘅角質層，其他動物類似結構叫爪。手嘅指甲叫**手指甲**或者**手甲**，腳嘅趾甲叫**腳趾甲**或者**腳甲**。
## 睇埋
*指甲鉗
*指甲油
石圍角邨

**石圍角邨**（）係香港嘅公共屋邨，喺新界荃灣區東北部石圍角石圍角路3號，鄰近荃灣市中心。呢條邨喺1980年至1982年期間起好並入伙，一共有8座樓，總人口大約15,700人，以單一屋邨計算係荃灣區最大公共屋邨。石圍角邨而家由房屋署直接管理。

## 歷史
石圍角邨嘅舊址係荃灣嘅其中一條村——石圍角村，同埋附近嘅二陂圳、石圍角寮屋區。之後，石圍角村搬到去和宜合道近梨木樹邨一帶，並改叫做「石圍角新村」，而原址就交畀香港房屋委員會（房委會）負責起公共屋邨。因為呢條邨喺荃灣成安谷隔籬（即城門谷），所以喺規劃公佈之前曾經被命名做「**成安邨**」。1977年6月，房委會決定用屋邨所在嘅原地名——石圍角做邨名，將個名正式改做「**石圍角邨**」，並一直沿用至今。

石圍角邨喺起嗰陣係由山上向下、先東後西咁發展。佢大致可以分做兩個階段：第一階段包括喺山腰嘅石蘭樓、石菊樓、石翠樓、石葵樓、石圍角商場、石圍角街市、石圍角巴士總站、荃灣公立何傳耀紀念中學、博愛醫院歷屆總理聯誼會梁省德中學同埋荃灣公立學校，喺1980年至1981年期間起好；而第二階段就包括喺山腳嘅石芳樓、石荷樓、石蓮樓、石桃樓、保良局姚連生中學、香港道教聯合會石圍角小學同埋石圍角社區會堂，喺1982年起好。

1982年9月28號，時任英國首相戴卓爾夫人探訪石圍角邨視察民情，期間曾經去咗一個居民嘅屋企家訪同接觸市民。

石圍角邨起好到而家曾經做過幾次翻油工程，其中石蘭樓外牆原本用黑色油漆寫住嘅屋邨名喺2011年嘅翻油工程嗰陣被覆蓋，但係之後又冇喺原處或者邨入面其他大廈嘅外牆補返，成為香港極少數邨入面大廈外牆冇掛上或塗上邨名嘅公共屋邨。

## 睇埋
* 石圍角公共圖書館
* 石圍角巴士總站
* 石圍角邨麥當勞

## 參考

## 出面網頁

*
我的父親羅孚

《**我的父親羅孚**》係香港報人羅孚嘅傳記，由佢個仔羅海雷寫，主要講佢1982年畀中國共產黨軟禁10年嘅來龍去脈。
積

**積**（）係指將兩個數或者其他數學物體相乘得出嘅結果。例如21係3同7嘅積。
神學

**神學**係指研究神同相關宗教嘅學科，通常係指研究基督教嘅神學，而神學院就提供有關研究課程。
2048 (搞清楚)

**[[2048]]**除咗可以係2047同2049之間嘅自然數之外，重可以係：

* 2048年：21世紀嘅第48年，差唔多到21世紀中葉時期。
* 2048 (遊戲)：意大利佬嘉比愛利瑟古列開發嘅手機遊戲。